
Viaţa şi suferinţele Sfântului mare mucenic Pantelimon 


Pe când împărăţea nelegiuitul Maximian un crud chinuitor al creştinilor, când 
aproape peste întreaga lume căzuse întunericul necredinţei şi a idolatriei necestive, 
când o mare prigoană se abătuse pretutindeni asupra credincioşilor în Hristos şi 
când piereau cu moarte de mucenic mulţi mărturisitori ai preasfântului nume al 
Mântuitorului lisus Hristos, atunci a pătimit pentru EI, în ţara Bitiniei, în oraşul 
Nicomidia ? , şi Sfântul mare mucenic Pantelimon. 


Acest slăvit pătimitor pentru Hristos s-a născut în oraşul Nicomidia dintr-un tată pe 
nume Eustroghie, om de vază şi bogat, şi mama Sfânta Evvula RR După credinţa 
sa, tatăl era păgân, adept înfocat al idolatriei, iar mama era creştină, primind sfânta 
credință de la părinţii ei şi slujind cu stăruință pe Hristos. Aşadar, soții, uniţi 
trupeşte, erau despărțiți duhovniceşte: el aducea jertfe falşilor zei, ea aducea jertfă 
de laudă Dumnezeului Celui Adevărat. Li s-a născut un fiu pe care l-au numit 
Pantoleon. Acest nume înseamnă «în toate leu», căci se presupunea că, la vârsta 
bărbăţiei, fiul va fi asemeni unui leu. Dar mai târziu fiului i s-a schimbat numele în 


' Maximian II Galeriu - cumnat şi coguvemant cu împăratul Diodeţian, mai târziu urmaşul 
acestuia la împărăție (305-311). 

* Nicomidia - oraş înfloritor din antichitate, în nord-vestul Asiei Mici, la ţărmul Mării Marmara, 
capitala provinciei orientale a Imperiului Roman în timpul lui Diodeţian şi al succesorilor 
acestuia. 

* Pomenirea Sfintei Evvula se face la 30 martie. 


Pantelimon, adică «atotmilostivub», întrucât era milostiv în toate cele: vindeca 
bolnavii fără plată, dădea de pomană la cei sărmani şi a dăruit cu mână largă averea 
pământească celor săraci. 


Din fragedă pruncie mama şi-a educat fiul întru cucernicie, l-a învăţat să creadă în 
Unul Dumnezeu Cel Adevărat, Carele sălăşluieşte în ceruri. A dorit din toată inima 
ei ca fiul să creadă în Domnul nostru lisus Hristos şi să se facă bineplăcut Lui prin 
faptele sale bune, înturnându-l de la politeismul păgân. Fiul şi-a însuşit călăuzirile 
cele bune ale mamei, atât cât a putut în anii adolescenţei sale. Mai apoi buna sa 
mamă şi îndrumătoare a plecat curând la Domnul, părăsindu-şi fiul la anu tineri. 
După moartea ei, băieţandrul a luat-o pe urmele rătăcirilor tatălui; acesta îl ducea 
adesea să se închine la idoli, întărindu-i necredinţa păgână. 


La început Pantoleon a urmat cursurile unei şcoli de gramatică, unde se făcea 
educaţie păgână. Apoi tatăl l-a dat la o şcoală de medicină, la Eufrosin, un doctor 
vestit, pentru ca băiatul să capete cunoştinţe de măiestrie medicală. Băiatul era 
înzestrat cu o deosebită agerime a minţii, asimila uşor tot ce era învăţat şi, curând, 
depăşindu-i pe cei de-o vârstă cu el, aproape că se putea compara cu însuşi 
profesorul. Pe lângă asta se distingea cu darul vorbirii, prin frumuseţe şi lăsa 
asupra tuturor o impresie plăcută; era cunoscut până şi de împăratul Maximian, 
care trăia în acea vreme la Nicomidia. 


În timpul prigonirilor, nelegiuitul împărat a ars 20.000 de creştini în biserică * , în 
ziua de Crăciun a omorât pe episcopul Antim ? şi pe mulţi alţii, după diferite 
schingiuiri, i-a sortit pieirii. Doctorul Eufrosin mergea adesea cu medicamente la 
palatul tiranului - ori la el, ori la curtenii săi, tratând pe toți de la curtea 
împăratului. Când Eufrosin venea la curtea împăratului, era însoțit de Pantoleon, 
care îşi urma profesorul, şi toți se mirau de frumuseţea şi mintea cumpătată a 
băiatului. 

Odată, văzându-l, împăratul l-a întrebat: 


- De unde-i şi al cui fiu este? 


Primind răspunsul, împăratul 1-a poruncit lui Eufrosin să-l înveţe pe tânăr cât mai 
repede şi cât se poate de bine toată măiestria medicală, exprimându-și dorinţa de a- 
| avea pe băiat întotdeauna pe lângă sine, acesta fiind vrednic de a-l sluji. 


* Pomenirea celor 20.000 de mucenici, arşi în biserica Nicomidiei, se face pe 28 decembrie. 
* Pomenirea Sfântului mucenic Antim este pe 3 septembrie. 


Tot pe atunci trăia în Nicomidia un bătrân presviter pe nume Ermolae, care se 
ascundea de prigonitori împreună cu un mic grup de creştini, în căsuţa sa simplă. 
Când pleca de la casa sa către învăţător şi la înapoiere, drumul lui Pantoleon trecea 
pe lângă căsuţa în care se ascundea Ermolae. Văzându-l de la fereastră pe tânărul 
care trecea pe acolo, Ermolae a cunoscut după chipul şi privirea acestuia bunele 
sale moravuri, a înţeles cu duhul că tânărul va fi un vas ales al lui Dumnezeu. 


Într-o bună zi, Ermolae a ieşit în întâmpinarea lui Pantoleon și l-a rugat să-i 
păşească pragul casei pentru scurtă vreme. Blândul şi ascultătorul tânăr a intrat în 
casa bătrânului preot. Oferindu-i lui Pantoleon un loc lângă sine, bătrânul l-a 
întrebat de unde se trage şi despre părinţii săi, s-a interesat de credinţa şi despre 
felul său de a-şi duce viaţa. Tânărul i-a răspuns amănunțit că mama sa a fost 
creştină şi a murit, iar tatăl său este în viaţă şi venerează după preceptele păgâneşti 
mai mulţi zei. 


Atunci Sfântul Ermolae l-a întrebat: 
- Ei, dar tu, bunule copil? De care credinţă ai vrea să te ţii: de cea a tatălui sau de 
cea a mamei? 


Tânărul a răspuns: 

- Mama mea, cât a fost în viaţă, m-a învăţat credinţa ei, iar eu m-am alipit cu drag 
de această credință. Însă tata, fiind mai puternic, mă sileşte să urmez legile 
păgâneşti şi să mă bage la curtea împăratului printre demnitarii şi slujbaşii de 
seamă apropiaţi ai împăratului! 


Sfântul Ermolae l-a mai întrebat: 
- Dar după ce fel de învăţătură te călăuzeşte profesorul tău? 


Tânărul i-a zis: 

- După învățătura lui Asclepiade, a lui Hipocrate şi Galen € Aşa a voit tatăl meu, 
dar şi profesorul meu spune că, dacă îmi voi însuşi aceste învățături, voi putea 
prea lesne să vindec orice boli ale oamenilor. 


La aceste ultime cuvinte Sfântul Ermolae a găsit un bun prilej de a purta o discuție 


folositoare şi a început să semene în inima tânărului, ca în pământul cel bun, 
sămânţa Cuvântului lui Dumnezeu: 


* Renumiți medici ai antichităţii. 


- Crede-mă, tinere drag! i s-a adresat el lui Pantoleon. Adevărat îți grăiesc ţie: 
învăţătura şi măiestria lui Asclepiade, ale lui Hipocrate şi Galen sunt mărunte şi 
prea puţin ajută celor ce se folosesc de ele. Iar zeii, pe care împăratul Maximian, 
tatăl tău şi alți păgâni îi venerează, sunt deşertăciune, iar ceea ce au născocit preoții 
lor despre ei nu-i nimic altceva decât mit şi înşelăciune. Adevăratul şi 
Atotputernicul Dumnezeu este unul - lisus Hristos. EI a redat vederea celor orbi, pe 
cei leproşi i-a curățit, pe cei morți i-a înviat; a izgonit demonii din oameni cu un 
singur cuvânt; nu numai El însuşi tămăduia, ci şi veşmântul Său: astfel, o femeie 
care suferea de scurgerea sângelui de doisprezece ani, s-a lecuit pe loc, deîndată ce 
a atins cu mâna veşmântul Lui. Dar cine poate să povestească în amănunt despre 
minunatele Sale fapte? La fel cum nu e cu putinţă să numeri nisipul mării, stelele 
de pe cer şi picăturile de apă, tot aşa nu se pot număra minunile şi nu se poate 
măsura măreția lui Dumnezeu. Și acum EI este Ajutătorul Cel tare al robilor Săi, 
mângâie pe cei întristaţi, tămăduieşte pe bolnavi, izbăveşte de nenorociri şi 
slobozeşte de toate relele vrăjmaşe, fără să aştepte a fi înduplecat de unul sau de 
altul, ci preîntâmpinând rugăciunile şi chiar dorinţa inimii. El dăruieşte puterea de 
a săvârşi toate acestea şi acelora care-L iubesc, le trimite darul facerii de minuni, 
ŞI, la sfârşit le dă viaţa cea nemărginită întru slava veşnică a împărăției Cereşti. 
Dacă tu vei crede, vei putea să tămăduieşti orice fel de boli numai prin chemarea 
Preacuratului Nume a lui Hristos. 


Pantoleon a plecat urechea la aceste sfaturi ale Sfântului Ermolae, primindu-le în 
inima sa ca adevărate. S-a adâncit cu mintea în ele cu bucurie şi a spus sfântului: 

- De multe ori am auzit acestea de la mama mea şi am văzut adesea cum ea se 
ruga şi-l chema pe acel Dumnezeu despre Carele tu îmi povesteşti. 


De atunci Pantoleon venea în fiecare zi la sfânt şi se desfăta în convorbiri 
duhovniceşti cu acesta, întărindu-se în cunoaşterea Dumnezeului Celui Adevărat. 
Iar când se întorcea de la profesorul său Eufrosin, înainte de a merge acasă, trecea 
pe la bătrânul său sfătuitor şi asculta călăuzirile sale folositoare pentru suflet. 
RX 

Odată, la întoarcerea de la profesor, Pantoleon o ocolit puţin într-o parte şi a dat 
brusc de un copil mort, muşcat de un şarpe uriaş, iar şerpoaica acestuia şedea tot 
acolo. Văzând acestea, tânărul s-a speriat la început şi a dat înapoi, dar pe urmă s-a 
gândit: „Acum a venit vremea să încerc să mă conving dacă sunt adevărate cele 
spuse de stareţul Ermolae”. 


ȘI, uitându-se la cer, a rostit: 


- Doamne lisuse Hristoase, deşi nu sunt vrednic să Te chem pe Tine, însă dacă Tu 
voieşti ca să mă fac robul Tău, arată puterea Ta şi fă ca în Numele Tău copilul 
acesta să învie, iar şarpele să piară. 


Şi în aceeaşi clipă copilul a înviat, ca şi cum s-ar fi trezit dintr-un vis, iar şarpele s- 
a rupt în două. 


Atunci Pantoleon, crezând pe deplin în Hristos, şi-a îndreptat către cer ochii săi 
trupeşti şi a mulțumit Domnului cu lacrimi de bucurie pentru că Acesta l-a scos din 
întuneric la lumina cunoștinței Sale. 


După aceasta, Pantoleon a mers cu grăbire la Sfântul presviter Ermolae şi căzând 
la cinstitele picioare ale acestuia, i-a cerut să-l boteze. I-a povestit sfântului cum a 
înviat copilul prin puterea Numelui lui lisus Hristos şi cum a pierit şarpele care 
omorâse copilul. 

Sfântul Ermolae a mers împreună cu Pantoleon să vadă şarpele mort şi văzându-l, a 
mulțumit lui Dumnezeu pentru minunea săvârşită prin mijlocirea căreia EI l-a adus 
pe Pantoleon la cunoaşterea Sa. 


Apoi Sfântul Ermolae l-a botezat pe tânăr în numele Tatălui şi al Fiului şi al 
Sfântului Duh, şi săvârşind Liturghia în odăiţa sa, l-a împărtăşit cu Dumnezeieştile 
Taine ale lui Hristos. 


După creştinare Pantoleon a rămas pe lângă stareţul Ermolae vreme de şapte zile, 
învățând dumnezeieştile cuvinte spuse lui prin gura bătrânului şi prin harul lui 
Hristos. Ca dintr-un izvor de apă vie şi-a ostoit sufletul la belşugul roadelor 
duhovniceşti. A opta zi a mers acasă, iar tatăl său l-a întrebat: 

- Fiule, unde ai petrecut atâtea zile? Am fost tare îngrijorat pentru tine. 


Sfântul 1-a răspuns: 

- Am fost cu învățătorul meu la palatul împăratului şi am vindecat un bolnav pe 
care împăratul îl iubeşte foarte mult. Și nu am plecat şapte zile, până ce nu l-am 
tămăduit. 


Aşa a spus Pantoleon şi nu a mințit, căci, sub chipul unei pilde, i-a spus un adevăr 
tainic şi în tâlcuri: prin învăţător l-a numit pe Sfântul presviter Ermolae, prin 
palatul împăratului a subînţeles acea linişte lăuntrică, în care s-a săvârşit Taina cea 
dumnezeiască, iar prin bolnav s-a subînţeles pe sine însuşi, sufletul său, care a iubit 
pe împăratul Ceresc, suflet care a fost supus vreme de şapte zile la tămăduire 
duhovnicească. 


Când a doua zi a mers la dascălul său, Eufrosin, acesta l-a întrebat: 
- Pe unde ai umblat atâtea zile? 


- Tatăl meu, cumpărând o moşie, m-a trimis S-o iau în primire, iar eu am examinat 
cu atenţie şi fără grabă tot ce se afla acolo, căci moşia este cumpărată cu un preț 
tare Scump. 


Pantoleon a vorbit astfel în tâlcuri despre Sfântul botez, pe care el l-a primit, şi 
despre celelalte Taine ale credinţei creştine - celei adevărate, care au o valoare 
nepreţuită, ce depăşeşte toate bogățiile lumii, căci ele sunt dobândite prin Sângele 
nepreţuit al lui Hristos. 


Auzind acestea, Eufrosin a încetat să-i mai pună întrebări. lar Pantoleon era prea 
plin de harul lui Dumnezeu, purtând înlăuntru comoara dreptei credinţe. Era 
îngrijorat şi se preocupa de tatăl său, voind să-l scoată din întunericul idolatriei şi 
să-l aducă la lumina cunoștinței lui Hristos. În fiecare zi, discuta cu el cu 
înţelepciune, în pilde şi întrebări. Îi zicea: 

- Tată, de ce zeii, care au fost făcuţi în picioare, Stau în picioare până în ziua de 
azi, aşa cum au fost puşi la început? lar cei făcuţi şezând stau până în ziua de azi 
şi nu se ridică niciodată? 


- Nu mi-e deloc clară întrebarea ta, răspunse tatăl, nici eu nu ştiu ce să-ţi spun. 


Sfântul însă, punându-i tatălui mereu tot alte şi alte asemenea întrebări, îl forța pe 
acesta să se îndoiască de zeii lui şi să priceapă câte puţin din minciuna şi rătăcirea 
idolatriei. Tatăl a încetat să mai venereze idolii aşa cum îi venera înainte, când le 
aducea zi de zi numeroase prinoase. A început să-i disprețuiască şi să nu li se mai 
închine. 


Văzând acestea, Pantoleon se bucura măcar de faptul că a reuşit să deştepte în tatăl 
său îndoiala privitoare la idoli, cu toate că n-a izbutit să-l depărteze cu totul de 
aceştia. Nu o dată Pantoleon a vrut să sfărâme idolii tatăl său, care erau destui în 
casa lor, dar şi-a înfrânat dorinţa, pe de o parte, ca să nu-l mânie pe tată pe care, 
după poruncile dumnezeieşti, trebuie să-l respectăm, pe de altă parte, pentru că 
aştepta timpul când tatăl său, cunoscând el însuşi pe Adevăratul Dumnezeu, va voi 
să-l spargă el cu mâna lui. 


XR 


În acest timp, a fost adus la Pantoleon un orb, care se ruga să fie tămăduit: 


- Mă rog la tine, însănătoşeşte-mă pe mine, orbul şi lipsitul de nepreţuita lumină! 
Toţi doctorii care sunt în oraşul acesta m-au tratat, dar fără nici un folos, ba nu mai 
văd nici ultimele sclipiri de lumină, după cum am rămas şi fără avut, căci, tot 
dându-le bani, am pierdut totul, iar în loc de tămăduire am rămas cu orbirea şi cu 
pierderea de timp. 


Sfântul 1-a grăit, întrebându-l: 
- Dacă ţi-ai dat tot avutul acelor doctori, dar fără de nici un folos, atunci cu ce-o 
să mă răsplăteşti pe mine, de vei fi tămăduit şi vei vedea? 


- Cu tot ce mi-a mai rămas, nu mult. Sunt gata să-ţi dau totul ție, i-a răspuns orbul. 


Sfântul a zis: 

- Darul vederii, care iţi deschide lumina, ţi-l va da Creatorul luminii, Dumnezeu 
Cel Adevărat, prin mine, nevrednicul rob al Său, iar tu nu-mi da mie cele 
făgăduite, ci dă-le celor sărmani. 


Auzind acestea, Eustroghie, tatăl lui Pantoleon, i-a zis acestuia: 

- Fiule! Nu te apuca de un lucru pe care nu-l poţi duce la bun sfârşit, căci va râde 
lumea de tine. Poţi oare tu, un tânăr, să faci mai mult decât acei doctori cu 
experienţă, care l-au tratat şi nu au putut să-l vindece? 


- Nimeni dintre acei doctori, a răspuns doctorul fără de arginți, nu cunoaşte acel 
tratament aplicabil în cazul de faţă, pe care îl ştiu eu, căci este o diferenţă uriaşă 
între ei şi învățătorul meu, Carele mi-a dat mie acest tratament. 


Crezând că vorbeşte despre profesorul Eufrosin, tatăl său a remarcat: 
- După câte am auzit, şi dascălul tău a tratat pe acest orb şi nu a putut să facă nimic. 


- Aşteaptă puţin, tată, şi vei vedea puterea mea doftoricească, i-a răspuns 
Pantoleon. 


Spunând acestea, tânărul a atins cu degetele ochii orbului şi a rostit: 
- în numele Domnului meu lisus Hristos, Carele dă lumină celor orbi, vezi! 


Imediat s-au deschis ochii orbului şi el a început să vadă. După această minune, 
tatăl lui Pantoleon, Eustroghie, împreună cu omul căruia 1 s-a redat vederea au 
crezut pe dată în Hristos, au fost încreştinaţi de Sfântul presviter Ermolae şi s-au 
umplut de mare bucurie duhovnicească de la harul şi puterea lui Hristos. 


Eustroghie a dărâmat toţi idolii din casa sa, faptă la care l-a ajutat şi fiul său 
Pantoleon; zdrobind idoli în bucăţi, i-au aruncat într-o groapă adâncă, pe care au 
acoperit-o cu pământ. Puțin timp după aceea, FEustroghie s-a pristăvit întru 
Domnul. 


Pantoleon, care a ajuns moştenitorul foarte bogatei moşii părinteşti, a slobozit pe 
dată toți robii şi roabele, făcându-le daruri generoase. lar averea a început s-o 
împartă la cei aflați în nevoie: la schilozi, la săraci, la văduve şi orfani. Apoi a 
trecut prin toate temniţele şi vizitându-i pe cei care sufereau în cătuşe, i-a mângâiat 
cu leacurile sale, dăruindu-le cele ce aveau nevoie. Astfel, el nu era numai doctorul 
rănilor, ci şi al mizeriei omeneşti. Toţi primeau de la el pomană îmbelşugată, iar la 
vindecări îl ajuta harul lui Dumnezeu. 

Tânărului 1 s-a dat de sus darul tămăduirii, iar el vindeca fără plată tot felul de boli 
nu atât cu mijloace farmaceutice, cât prin chemarea Numelui lui lisus Hristos. 


Atunci Pantoleon s-a arătat cu adevărat ca Pantelimon, adică «atotmilostivul», şi 
după nume, şi în fapte arătând tuturor milostenie, nelăsând pe nimeni să plece de la 
el fără pomană sau nemângâiat, împărțind ajutoare la cei aflaţi în nevoie, iar pe 
bolnavi tămăduindu-i fără plată. Toţi oamenii din oraş cu diferite boli veneau la el, 
părăsindu-i pe ceilalți doctori, întrucât de la aceştia nu primeau tămăduiri atât de 
grabnice şi desăvârşite, ca de la Pantelimon, care îi lecuia fără greş şi care nu 
primea plată. 


Numele doctorului atotmilostiv şi fără de-arginți a devenit cunoscut în tot norodul, 
iar ceilalți doctori erau huliţi şi luaţi în râs. Ca urmare, din partea doctorilor faţă de 
sfânt au izbucnit zavistie mare şi ură, care au început încă de pe când orbul mai 
sus pomenit şi-a căpătat vederea. Lucrurile s-au întâmplat în felul următor. 


Într-o bună zi când acest orb, care începuse să vadă mulţumită Sfântului 
Pantelimon, mergea prin oraş, l-au văzut doctorii şi s-au gândit: „Nu acesta este cel 
care era orb şi căuta să se lecuiască la noi, iar noi nu l-am putut vindeca? Atunci 
cum de vede acum? Cine şi prin ce mijloace l-a tămăduit şi i-a deschis ochii?" 
Doctorii l-au întrebat cum de vede acum. Omul acela nu a tăinuit numele 
tămăduitorului. 


Doctorii, ştiind că Pantoleon era ucenicul lui Eufrosin, au zis: 
- Mare învăţător, mare ucenic! 


Fără să vadă că prin mijlocirea lui Pantelimon a lucrat puterea lui Hristos, ei au 
mărturisit adevărul, căci Pantelimon este marele ucenic al Marelui învăţător - lisus 


Hristos. Dar măcar că, prin gura lor doctorii îl lăudau făţarnic pe sfânt, în inimile 
lor, însă, din cauza zavistiei, se gândeau la rău. Ei îl cercetau pe sfânt, căutând vreo 
învinuire împotriva lui, ca să-l piardă. 


Doctorii au aflat că Pantelimon merge în temniță şi tămăduieşte rănile 
întemniţaţilor, care pătimeau pentru Hristos, şi l-au pârât la nelegiuitul Maximian: 

- împărate! Tânărul, care tu ai poruncit să înveţe meşteşugul doftoricesc, dorind să- 
l ai pe lângă tine în palatele tale, arătându-i atâta milă imperială, merge prin 
temnițe, tămăduind pe întemnițaţii care hulesc pe zeii noştri, grăind cu viclenie 
laolaltă cu ei despre zeii noştri şi înduplecându-i şi pe alţii către asemenea viclenii. 
Dacă nu-l vei pierde cât mai curând, îţi vei pricinui ție-ţi destulă tulburare, căci 
vezi cât de mulţi întorc spatele zeilor, datorită învățăturilor lui ispititoare. De fapt, 
meşteşugul doftoricesc prin care tămăduieşte Pantoleon nu vine de la Esculap ” sau 
de la alt zeu, ci de la un oarecare Hristos, în Carele cred toţi şi prin Carele lecuieşte 
Pantoleon. 


Astfel vorbiră clevetitorii, implorându-l pe împărat să-l cheme pe orbul tămăduit 
de Pantoleon, ca să se încredinţeze de adevărul spuselor lor. 


Împăratul porunci pe dată să fie căutat orbul care şi-a recăpătat vederea, iar când 
acesta a fost adus, l-a întrebat: 
- Zi-mi, bunule, cum a tămăduit Pantoleon ochii tăi? 


Omul a răspuns: 
- A chemat numele lui Hristos, mi-a atins ochii şi deodată am văzut. 


- Dar tu ce crezi, 1 s-a adresat împăratul, Hristos te-a vindecat sau zeii? 


- împărate! a răspuns acesta. Doctorii pe care-i vezi în jurul tău au depus multe 
eforturi vreme îndelungată, ca să mă facă bine; ei mi-au luat tot avutul, dar nu 
numai că nu mi-au adus nici un folos, ci m-au lipsit şi de puţina vedere pe care o 
mai aveam şi m-au orbit cu totul. Pantelimon, însă, numai prin chemarea numelui 
lui Hristos m-a făcut văzător. Acum judecă şi tu însuţi, o, împărate, şi hotărăşte 
care este cel mai bun şi mai adevărat doctor. E oare Esculap şi ceilalți zei chemați 
atâta timp şi care n-au ajutat deloc, sau Hristos, Carele a fost chemat doar o dată şi 
Carele mi-a redat pe loc vederea? 


” zeu păgân al ştiinţei medicale. 


Atunci împăratul, după obiceiul tuturor tiranilor, a încercat să-l silească pe om să 
facă o nelegiuire: 

- Nu te sminti, omule, şi nu aminti de Hristos, căci este limpede că zeii ţi-au dat 
putinţa să vezi lumina. 


Fără să ia în seamă puterea împăratului şi fără să se teamă de amenințările 
tranului, orbul tămăduit a răspuns lui Maximian mai cu îndrăzneală decât orbul 
din Evanghelie, chemat spre cercetare la farisei (loan 9, 27): 
- Tu însuţi te sminteşti, 0, împărate! Spunând că zeii tăi orbi sunt dătători de 
vedere, tu însuţi eşti asemenea lor şi nu vrei să vezi adevărul. 


Plin de furie, împăratul a ordonat pe loc să 1 se ia viaţa prin sabie. Şi astfel a fost 
secerat capul bunului mărturisitor al numelui lui lisus Hristos, ca să-L vadă faţă 
către faţă, în lumina cerească nepieritoare, pe Acela pe Carele L-a mărturisit pe 
pământ şi a primit vederea cea trupească. 


Sfântul Pantelimon a plătit la ucigaşi pentru trupul acestuia şi l-a înmormântat 
lângă trupul tatălui său. 


După aceea împăratul a poruncit să fie chemat la el Pantoleon. Pe când ostaşii îl 
duceau pe sfânt la împărat, acesta cânta un psalm al lui David: „Dumnezeule, 
lauda mea n-o ţine sub tăcere. Că gura păcătosului şi gura vicleanului asupra mea 
s-au deschis” (Psalm 108,1). Aşa şi-a înfățişat el trupul în faţa împăratului 
pământesc, iar duhul în fața Celui ceresc. 


Uitându-se la el fără nici un fel de mânie, împăratul Maximian a început blând să-l 
lămurească: 

- Lucruri urâte am auzit despre tine, Pantoleon. Mi se spune că îl tăgăduieşti cu 
totul şi îl dispreţuieşti pe Esculap şi pe ceilalți zei. lar pe Hristos, Carele a pierit de 
moarte rea, îl slăveşti şi îți pui nădejdea în El şi numai pe EI îl numeşti Dumnezeu. 
Se pare că nu mai ai ştiinţă de cât de mare milă ţi-am arătat. Ai fost primit în 
palatul meu şi i-am poruncit dascălului Eufrosin să te înveţe cât mai grabnic 
meşteşugul doftoricesc, pentru ca tu să te afli întotdeauna în preajma mea. Tu însă, 
sfidând toate acestea, ai trecut la duşmanii mei. Însă, de fapt, nu voiesc să cred 
ceea ce se spune despre tine, fiindcă oamenii sunt deprinşi să spună multe 
minciuni. De aceea te chem pe tine însuţi să povesteşti adevărul despre tine şi să 
dai în vileag mincinoasa cleveteală a pizmuitorilor pe seama ta şi, în prezența 
tuturor, să aduci jertfă marilor noştri zei. 


Sfântul a răspuns: 


- O, împărate, trebuie să dăm crezare mai mult faptelor decât vorbelor! Căci 
adevărul se cunoaşte cu mult mai bine din fapte decât din cuvinte. Aşadar, crede în 
cele povestite despre mine: eu mă lepăd de Esculap şi de ceilalți zei ai voştri şi îl 
proslăvesc pe Hristos, pentru că eu am cunoscut faptele Sale. El este Unul 
Dumnezeu adevărat. Ascultă măcar pe scurt faptele lui Hristos: EI a zidit cerul, a 
întărit pământul, a înviat pe cei morţi, a redat vederea la orbi, a curăţat pe leproşi, 
a ridicat din paturi pe cei slăbănogi. Ce fapte asemenea au făcut zeii cinstiţi de 
voi? Oare pot ei să le facă? Dacă vrei să afli acum tăria atotputernică a lui 
Hristos vei vedea lucrarea Sa chiar acum, în realitate. Porunceşte să se aducă 
aici orice bolnav aflat pe pat de moarte, faţă de care doctorii şi-au pierdut orice 
nădejde de vindecare. Și să vină popii voştri idoleşti şi să cheme zeii lor, iar eu voi 
chema pe Dumnezeul meu. Și care dintre zei va tămădui pe bolnav, acela să fie 
recunoscut Unul Dumnezeu adevărat, ceilalți să fie răsturnaţi de pe locurile lor. 


Împăratului i-a plăcut acest sfat al sfântului şi a poruncit nu mai decât să se 
găsească un astfel de bolnav. 


XR 


Și iată că a fost adus într-un pat un slăbănog, care era aşa de mulţi ani. Nu-şi putea 
mişca nici un mădular şi era asemenea unui buştean nesimțitor. Au venit şi 
sacerdoţii lor, care slujeau la idoli şi erau pricepuţi la meşteşugul doftoricesc. Ei au 
propus sfântului să-L cheme el primul pe Hristosul său. 


Sfântul le-a replicat: 

- Dacă voi chema pe Dumnezeul meu şi Domnul meu va vindeca pe slăbănog, 
atunci pe cine vor mai tămădui zeii voştri? Chemaţi voi la început pe zeii voştri, 
iar dacă aceştia vor tămădui pe bolnav, atunci nu va mai trebui să-L chem pe 
Dumnezeu meu. 


Aşadar, popii idoleşti au purces să cheme pe zeii lor: unul - pe Esculap, altul - pe 
Zeus, celălalt - pe Diana, ceilalți - alți demoni. Dar nimeni dintre aceşti demoni nu 
le-a dat glas, nici atenţie. Şi popii idoleşti au făcut mult timp rugăciuni potrivnice 
lui Dumnezeu, dar fără nici o izbândă. 


Sfântul, văzându-le stăruința lor zadarnică, a zâmbit a râde. 


Văzându-l, împăratul 1 s-a adresat lui Pantelimon: 
- Pantoleon, dacă poţi, fă-l tu sănătos pe acest om prin chemarea Dumnezeului tău. 


- Să se dea la o parte slujitorii idoleşti, a zis sfântul, iar ei s-au depărtat de pat. 


Atunci sfântul, apropiindu-se de pat, şi-a ridicat ochii la cer şi a rostit următoarea 
rugăciune: „Doamne, auzi rugăciunea mea, şi strigarea mea la Tine să ajungă! Să 
nu-ntorci faţa Ta de la mine; în ziua suferinţei mele, pleacă spre mine urechea Ta! 
Î ziua când Te voi chema, degrabă auzi-mă! (Psalmul 101,1-3) Şi arată-ȚIi tăria Ta 
atotputernică în faţa celor care nu Te cunosc, căci totul este cu putinţă pentru 
Tine, o, împărate al puterilor!” 


După ce a rostit această rugăciune, sfântul l-a luat de mână pe neputincios, zicând: 
„în numele Domnului lisus [Hristos ridică-te şi fii sănătos!” într-o clpită 
slăbănogul s-a ridicat, a simţit vigoare în tot trupul, umbla, se bucura şi luându-și 
patul cu sine, a plecat la casa lui. 

Văzând o asemenea minune, mulți din cei prezenţi au crezut în Hristos. Slujitorii la 
idoli însă scrâşneau din dinți la robul lui Hristos şi 1 se adresară împăratului cu 
următoarele cuvinte: 

- Dacă el va rămâne în viaţă atunci va rămâne de izbelişte aducerea de jertfe la zei, 
iar noi vom fi luaţi în râs de creştini. Fă-i de hac, o, împărate, şi asta cât se poate de 
curând. 


Atunci împăratul i-a spus lui Pantelimon: 

- Pantoleon, adu jertfă la zei şi nu vei muri degeaba. Tu doar ştii câţi oameni s-au 
prăpădit pentru că s-au lepădat de zeii noştri şi n-au ascultat de rânduielile noastre. 
Au nu ştii cât de crud a fost chinuit stareţul Antim? 


- Toţi cei care au murit pentru Hristos, a răspuns sfântul, nu S-au prăpădit, ci şi- 
au aflat viaţă veşnică. Şi dacă Antim, care era bătrân şi neputincios la trup, a 
putut să rabde chinurile groaznice pentru Domnul nostru, cu atât mai mult eu, 
tânăr şi vârtos la trup, trebuie să rabd neînfricat toate chinurile ce-mi vor fi 
sortite. Eu îmi voi socoti viața pustie, dacă nu voi muri pentru Hristos. 

Împăratul a poruncit să-l atârne gol pe mucenic pe un stâlp de caznă şi să-i smulgă 
carnea cu gheare de fier, pârlindu-i coastele cu torţe aprinse. 


Indurând aceste suferințe, Sfântul Pantelimon s-a uitat la cer şi a zis: „Doamne 
Iisuse Hristoase! Aratămi-Te în această clipă, dă-mi puterea să rabd, ca să pot 
indura până la capăt chinurile." 


Şi Domnul 1 s-a arătat în chipul presviterului Ermolae, zicând: 
- Nu te teme, Eu sunt cu tine. 


În acea clipă, mâinile călăilor au rămas fără vlagă şi parcă au amorţit. Uneltele de 
caznă le-au căzut, iar torțele s-au stins. Când a văzut acestea, împăratul a poruncit 
să-l scoată pe mucenic de la locul caznei şi 1-a spus: 

- în ce stă puterea vrăjitoriei tale, de ce slugile au rămas neputincioase, iar făcliile 
s-au stins? 


Mucenicul a răspuns astfel: 
- Aceasta nu este o vrăjitorie a mea, ci puterea atotbiruitoare a lui Hristos, Carele 
pre toate le face. 


Împăratul a ripostat: 

- Dar ce vei face, dacă voi porunci să-ţi sporească chinurile? 

- La chinurile mari, a răspuns mucenicul, Hristos arată putere mare, trimițându- 
mi o putere şi mai mare, ca să te fac de ruşine. lar eu, dacă voi îndura pentru El 
chinuri mai grele, voi primi de la EI răsplată mai mare. 


Atunci tiranul a poruncit să se topească plumb într-un cazan mare şi mucenicul să 
fie aruncat acolo. Când plumbul clocotea, mucenicul a fost dus la cazan. EI şi-a 
înălțat ochu spre cer şi s-a rugat astfel: „Auzi, Dumnezeule, glasul meu, când mă 
rog Ție, de la frica vrăjmaşului scoate sufletul meu. Acoperă-mă de adunarea 
celor ce viclenesc, de mulţimea celor ce lucrează fărădelege” (Psalm 63, 1-2). 


Când el se ruga astfel, Domnul i s-a arătat iar sub chipul lui Ermolae şi luându-l de 
mână, a intrat cu el în cazan. Într-o clipită focul s-a stins şi plumbul s-a răcit, iar 
mucenicul cânta cuvintele psalmistului: „Jar eu, către Dumnezeu am strigat, şi 
Domnul m-a auzit pre mine. Seara şi dimineaţa şi la amiezi spune-voi, şi voi vesti, 
şi El va auzi glasul meu" (Psalm 54, 18-19). 


Cei de faţă au rămas uimiţi de minune, iar împăratul a exclamat: 
- Ce va fi până la urmă, dacă focul s-a stins, iar plumbul s-a răcit? La ce fel de 
caznă să-l mai supun pe acest vrăjitor? 


Cineva l-a sfătuit: 
- Să fie băgat în fundul mării. Nu va putea el să vrăjească toată marea şi deci, va 
pieri. 


Tiranul a poruncit să-l înece pe Sfântul Pantelimon în mare. Luându-l pe mucenic, 
slugile l-au aşezat într-o barcă şi i-au atârnat de gât un pietroi. După ce s-au 
depărtat mult de țărm, l-au aruncat pe Pantelimon în mare, după care s-au întors la 
țărm. ŞI iarăşi Hristos 1-a apărut sfântului sub chipul lui Ermolae, după care piatra 


de la gâtul mucenicului s-a făcut uşoară, ca o frunză, iar Pantelimon s-a ţinut cu 
tot cu piatră la suprafaţa mării, fără să se scufunde. Și mergea pe ape ca pe uscat, 
condus, ca şi apostolul Pavel odinioară, de mâna lui Hristos. 


Sfântul Pantelimon a ieşit pe țărm, cântând şi proslăvind pe Dumnezeu, şi s-a 
înfățişat înaintea împăratului. 


Impăratul a rămas nespus de uimit de o asemenea minune şi a exclamat: 
- Care este puterea vrăjitoriei tale, Pantoleon! Şi marea ţi-ai supus-o? 


- Şi marea se supune Stăpânitorului şi face voia Lui, a răspuns sfântul. 
- Aşadar, tu stăpâneşti şi marea? a întrebat împăratul. 


- Nu eu, l-a lămurit mucenicul, ci Hristos, Ziditorul meu şi Stăpânul tuturor 
făpturilor văzute şi nevăzute. El stăpâneşte atât cerul şi pământul, cât şi marea: 
„în mare este calea Ta şi cărările Tale în ape multe..." (Psalm 76, 15). 


Atunci tiranul a poruncit să se pregătească în afara oraşului un circ de animale 
sălbatice şi să-l dea pe mucenic la fiare ca să-l mănânce. Intreg oraşul s-a adunat să 
vadă cum pe tânărul minunat, chinuit fără vină, îl vor sfâşia fiarele. 


A venit acolo şi împăratul. EI a arătat cu degetul înspre fiare şi a spus: 

- Ele sunt pregătite pentru tine. Aşadar, ascultă-mă! Ai grijă de tinereţea ta, cruță-ţi 
frumuseţea trupului tău, adu jertfe la zei, altminteri vei muri de moarte cruntă, 
sfâşiat de colții fiarelor. 


Sfântul şi-a arătat dorinţa de a fi sfâşiat de fiare mai bine, decât să se supună unui 
asemenea sfat viclean şi unei asemenea porunci. Prin urmare, Pantelimon a fost 
aruncat la fiare. Şi aici Domnul 1 s-a arătat, întruchipat în presviterul Ermolae, a 
zăgăzuit pofta fiarelor şi le-a făcut blânde, asemenea oilor: târându-se după sfânt, 
acestea îi lingeau picioarele. El le mângâia cu mâna, iar fiecare fiară, 
îngrămădindu-se în celelalte, încerca mereu ca mâna sfântului să o atingă pe ea. 


Lumea, văzând acestea, se mira foarte tare şi exclama într-un glas: 
- Mare este Dumnezeul creştinilor! Să fie ehberat tânărul acesta drept şi nevinovat! 


Atunci împăratul, plin de mânie, a trimis soldaţii cu săbule scoase la cei care-L 
slăveau pe Hristos şi mulţi din cei care credeau în Hristos au fost ucişi. Impăratul a 
ordonat să fie ucise şi toate fiarele. 


Văzând acestea, mucenicul a glăsuit: 
- Slavă Ție, Hristoase Dumnezeule! Nu numai oamenii, dar şi fiarele se jertfesc 
pentru Tine! 


Supărat şi mâniat, împăratul a plecat de la locul spectacolului, iar mucenicul a fost 
aruncat în închisoare. 


Oamenii omorâţi au fost luaţi de rudele lor şi înmormântați, iar fiarele au rămas să 
fie devorate de câini şi de păsările carnivore. Dar şi aici s-a petrecut o mare 
minune: aceste fiare au zăcut multe zile neatinse de câini şi de păsări. Mai mult 
decât atât, cadavrele nu miroseau. 


Când a aflat despre acestea, împăratul a poruncit să fie aruncate într-o groapă 
adâncă şi să fie acoperite cu pământ. A mai poruncit să se facă pentru mucenic o 
roată înfricoşătoare cu ţepi ascuțiți. Când sfântul a fost legat de aceasta şi slugile 
împăratului au început să o învârtă, roata, mânată de o putere nevăzută, a zburat în 
toate părțile şi s-a sfărâmat în bucăţi, rănind de moarte pe mulţi aflați în apropiere. 
Dar mucenicul a coborât de pe roată întreg şi nevătămat. ŞI i-a apucat pe toți teama 
la vederea unor asemenea minuni prin care Dumnezeu era proslăvit prin persoana 
sfântului Său. 


Iar împăratul a rămas uimit la culme şi l-a întrebat pe mucenic: 
- Cine te-a învăţat să săvârşeşti atât de mari fapte vrăjitoreşti? 


- Am învăţat cu Sfântul presviter Ermolae, a spus mucenicul, nu vrăjitoria, ci 
adevărata cucernicie creştinească. 


- Dar unde este învățătorul tău Ermolae? a întrebat împăratul. Voim să-l vedem. 
Înţelegând cu duhul că pentru Ermolae s-a apropiat vremea cununii muceniceşti, 
Pantelimon i-a răspuns împăratului: 

- Dacă porunceşti, îl voi aduce la tine. 


Sfântul a fost lăsat liber, însoţit fiind doar de trei oşteni din straja sa, ca să-l cheme 
pe presviterul Ermolae. 


Când mucenicul a ajuns la casa în care locuia presviterul, acesta, văzându-l, a 
întrebat: 


- Pentru ce ai venit, fiule? 


- Stăpâne şi părinte, împăratul te cheamă. 


- La timp ai venit să mă chemi, a zis stareţul, pentru că a venit ceasul suferinţei şi 
morții mele; căci în această noapte s-a ivit în faţa mea Domnul şi m-a vestit: 
„Ermolae! Trebuie să suferi mult pentru Mine, asemenea robului Meu, 
Pantelimon”. 


Spunând aceste cuvinte, starețul a plecat cu bucurie alături de mucenic şi s-a 
înfăţişat înaintea împăratului. Văzându-l pe presviter, împăratul a întrebat cum îl 
cheamă. 
Sfântul, spunându-şi numele, nu şi-a ascuns nici credinţa, numindu-se cu glas tare 
creştin. 


Impăratul l-a mai întrebat: 
- Mai există cineva cu aceeaşi credință? 


- Mai am doi tovarăşi de credinţă, robu lui Hristos, Ermipp şi Ermocrat. 


Atunci împăratul a poruncit să fie aduşi şi aceştia la el şi a spus celor trei slujitori 
al lui Hristos: 
- Voi l-aţi abătut pe Pantoleon de la zeii noştri? 


- însuşi Hristos, au răspuns cei trei. Dumnezeul nostru îi cheamă la Sine pe cei pe 
care-i socoate vrednici, ridicându-i din întunericul diavolesc al idolilor la lumina 
cunoaşterii Sale. 


- Lăsaţi acum vorbele voastre mincinoase, a spus împăratul, şi întoarceţi-l din nou 
pe Pantoleon la zeii noştri. Atunci vi se va ierta şi prima voastră vină şi vă veţi 
bucura de cinstea mea în asemenea măsură încât vă voi face prietenii mei apropiați 
în palatul meu. 


- Cum putem să facem acest lucru, au refuzat cu tărie sfinţii, dacă şi noi înşine ne 
pregătim să murim pentru Hristos, Dumnezeul nostru?! Nici noi, nici el nu ne vom 
lepăda de Hristos, darămite să aducem jertfe la nişte idoli surzi. Spunând acestea, 
ei şi-au îndreptat toate gândurile către Dumnezeu şi s-au apucat să se roage, 
ridicând ochii înspre cer. De Sus le-a apărut Mântuitorul şi imediat după aceea a 
avut loc un cutremur. 


- Vedeţi cum s-au mâniat zeii pe voi, a ridicat glas împăratul. Ei clatină pământul! 


- A1 spus adevărul, au întărit sfinţii, că din cauza zeilor voştri s-a cutremurat 
pământul, că ei au căzut din locurile lor la pământ şi s-au zdrobit, fiind dărâmaţi de 
puterea Dumnezeului nostru, Carele S-a mâniat pe voi. 


Abia au terminat de spus acestea, că a venit în fugă la împărat un trimis de la 
capişte, templul lor, cu ştirea că toți idoli au căzut la pământ şi s-au făcut praf şi 
pulbere. 


Împăratul smintit, nevăzând în toate acestea puterea lui Dumnezeu, ci magie a 
creştinilor, a strigat: 

- Cu adevărat, dacă nu le venim de hac degrabă acestor magi, atunci tot oraşul va 
pieri din cauza lor. 


A poruncit apoi ca Pantelimon să fie dus în temniță. Starețul Ermolae şi cei doi 
prieteni ai săi, după ce au fost supuşi la multe schingiuiri, au fost condamnaţi la 
decapitare. Şi astfel, cei trei sfinți mucenici, presviterul Ermolae şi cei doi care 
slujeau alături de el, Ermipp şi Ermocrat, săvârşind fapta lor mucenicească, s-au 
înfăţişat Sfintei Treimi întru slava cerească £. 


După uciderea celor trei sfinți mucenici, împăratul a poruncit să fie adus Sfântul 
Pantelimon şi i-a adresat următoarele cuvinte: 

- Pe mulţi am întors cu de la Hristos la zeii noştri, numai tu nu vrei să mă asculți. 
Până şi învățătorul tău Ermolae cu cei doi prieteni ai săi s-au închinat la zei şi le-au 
adus jertfe, iar eu pentru aceasta i-am cinstit cu mari demnități în palatul meu. Fă şi 
tu la fel şi te vei bucura de aceeaşi cinste! 


Mucenicul, ştiind prin duhul său că sfinţii s-au învrednicit de cununa muce- 
nicească, 1-a cerut împăratului: 
- Porunceşte-le să vină aici, ca să-i văd înaintea ta. 


- Nu sunt acum aici, a mințit împăratul, i-am trimis în alt oraş, unde vor primi o 
mare avere. 


- Iată, împotriva voinţei tale ai spus adevărul, i-a explicat sfântul. Tu i-ai trimis de 


aici, dându-i în braţele morţii, iar ei au plecat cu adevărat în palatul ceresc al lui 
Hristos, ca să primească avuţiile pe care ochiul nu le poate cuprinde. 


* Pomenirea Sfinţilor Ermolae, Ermipp şi Ermocrat - 26 iulie. 


Când a văzut că mucenicul nu poate fi înduplecat cu nici un chip către cele rele, 
împăratul a poruncit să fie bătut cu sălbăticie şi, după ce i-a pricinuit răni grave, l-a 
condamnat la moarte. A poruncit să-i fie tăiat capul cu sabia, iar trupul să-i fie ars. 
După aceea oştenii l-au dus pe mucenic pentru decapitare în afara oraşului. 


Mergând la moarte, sfântul cânta un psalm al lui David: „De multe ori s-au luptat 
cu mine, din tinereţile mele, şi nu m-au biruit. Spatele mi-au lovit păcătoşii, întins- 
au lungi brazde" (Psalm 128, 2-3). Şi tot aşa înainte, până la sfârşitul psalmului. 


Când oștenii l-au scos pe mucenic din oraş, la o distanță mai mare de un poprişce ă 
şi au ajuns la locul care a fost plăcut Domnului pentru sfârşitul robului Său, ei l-au 
legat pe Pantelimon de un măslin şi apropiindu-se, călăul l-a lovit cu sabia pe sfânt, 
dar s-a îndoit ca ceara, iar trupul Sfântului n-a fost lovit, pentru că el nu-şi 
încheiase încă rugăciunea. 


Înfricoşaţi, oştenii au exclamat: 
- Mare este Dumnezeul creştinilor! 


ŞI, căzând la picioarele sfântului, s-au rugat la el: 
- Rugă-mu-te, robule al lui Dumnezeu! Roagă-te pentru noi să fim dezlegați de 
păcatele noastre, că noi am făcut din porunca împăratului. 


Pe când sfântul se ruga, s-a auzit din cer un Glas, care 1 s-a adresat şi care a întărit 
schimbarea numelui său. În loc de Pantoleon, Domnul l-a numit Pantelimon, 
făcându-i cunoscut limpede harul Său de a fi milostiv cu toţi cei care vin la el aflați 
în necazuri şi amărăciune. Apoi Domnul l-a chemat la cer. Plin de bucurie, sfântul 
a poruncit oştenilor să-i taie capul, dar aceştia nu au vrut. Îi apucase spaima şi 
tremurul. 


Atunci Sfântul li s-a adresat cu următoarele cuvinte: 
- Dacă nu veți îndeplini cele poruncite, nu veţi căpăta milă de ia Hristosul meu. 


Atunci oştenii sărutară mai întâi trupul sfântului, apoi porunciră unuia, iar acesta 1- 

a tăiat capul mucenicului '. Şi în loc de sânge a curs lapte, în aceeași clipă, acel 


” Poprişce - lungime antică grecească de 180 de m. 

* Sfântul Pantelimon a fost martirizat la 27 iulie 305. În Calendarul împăratului Vasilie (sec.XI) 
se spune că laptele şi sângele care au curs la decapitarea sfântului s-au păstrat până-n secolul X 
şi erau tămăduitoare. 


măslin s-a acoperit de rod din vârf până-n poale. Văzând acestea, multă lume care 
era de faţă la tăierea capului sfântului a crezut în Hristos. 


Impăratul a fost înştiinţat despre minunile săvârşite acolo şi a poruncit ca măslinul 
să fie tăiat fără întârziere în bucăţi şi să fie ars laolaltă cu trupul mucenicului. 


Când focul s-a stins, credincioşii au luat din cenuşă trupul neatins de foc şi l-au 
înmormântat cu cinste în mormântul din apropiere al scolasticului Adamantie. 


Lavrentie, Vassoi şi Provian, care au slujit în casa marelui mucenic, au văzut 
suferințele sale şi au ascultat Glasul din cer. Ei au descris viaţa, pătimirile şi 
sfârşitul pământesc al marelui mucenic. 


Pomenirea Sfântului Pantelimon se cinsteşte din vechime de către tot Răsăritul 
Ortodox. Incă din secolul IV au fost ridicate Biserici închinate sfântului în Sevastia 
şi la Constantinopol. 


Numele sfântului mare mucenic şi tămăduitor Pantelimon este chemat la săvârşirea 
tainei Sfântului Maslu, a sfințirii apei şi a rugăciunilor de boale. 


Cinstitele moaşte ale marelui mucenic Pantelimon au fost răspândite pe bucățele în 
toată lumea creştină. Foarte multe din acestea se află în Sfântul Munte Athos. 
Cinstitul cap mult tămăduitor al Sfântului mare mucenic Pantelimon, „această 
comoară de mult preţ", se păstrează din secolul XVI într-o raclă scumpă, în altarul 
bisericii mănăstirii ruse athonite a Sfântului Pantelimon. Pomenirea Sfântului 
Pantelimon se săvârşeşte cu multă cinste în această mănăstire. Cu opt zile înainte 
de prăznuire începe înainteprăznuirea. În aceste zile, după vecernie, se cântă 
canoanele pe opt glasuri. În ziua prăznuirii se săvârşeşte privegherea pe tot timpul 
Nopţii, iar miile de oaspeţi şi pelerini iau parte la slujbă, proslăvind pe Tatăl, pe 
Fiul şi pe Sfântul Duh şi pe Sfântul mare mucenic Pantelimon. 


Pentru pomenirea Sfântului mare mucenic la Nicomidia, în ajun de 27 iulie/9 
august, se face o procesiune cu icoana făcătoare de minuni a sfântului. Mii de 
oameni, nu numai creştini ortodocşi, ci şi armeni, papistaşi şi chiar mahomedani 
vin aici şi aduc sute de bolnavi, care se tămăduiesc după rugăciunile aduse 
Sfântului. 


In condica bisericească ce se păstrează la mitropolia din Nicomidia, sunt trecute 
peste 2000 de semnături ale grecilor, turcilor, italienilor şi armenilor, care s-au 
tămăduit după rugăciunile la marele mucenic Pantelimon. 


Cinstirea sfântului mare mucenic în Biserica Ortodoxă Rusă se face încă din 
secolul XII. Marele cneaz Izeaslav, cu numele de botez Pantelimon, avea chipul 
marelui mucenic pe coiful său de luptă şi, prin ocrotirea acestuia, a rămas în viaţă 
în bătălia din 1151. Când, în 1862, ieromonahul Arsenie, athonitul a adus o 
părticică din moaştele marelui mucenic în Rusia, s-au petrecut multe minuni. 


Sfântul Pantelimon este cinstit ca ocrotitor al oştenilor şi totodată ca tămăduitor 
atotmilostiv. Şi azi marele mucenic şi tămăduitor Pantelimon este unul dintre cei 
mai cinstiți sfinți în Biserica Ortodoxă, căci el a devenit pentru creştini cu adevărat 
doctorul celor bolnavi, ocrotitorul celor aflați în năpaste, dăruitorul vederii, 
apărătorul pruncilor, bătrânilor şi al tuturor celor aflați în suferință, marele 
tămăduitor şi ocrotitor în faţa lui Dumnezeu minunat întru sfințu Săi. Amin! 


Minunile Sfântului mare mucenic şi tămăduitor Pantelimon care s-au făcut în 
Grecia şi Rusia 


În 1826, o fetiţă de 12 ani, fiica unui funcţionar turc, a suferit un şoc apoplectic în 
urma căruia i s-au strâmbat mâna şi piciorul (mâna i s-a încovoiat către umăr, iar 
piciorul către spate). S-au folosit diferite procedee de la diverşi doctori, dar nu s-a 
observat nici o îmbunătăţire a stării fetiţei. 


Într-o bună zi, doi creştini din Nicomidia - Sotiriu Panait şi Dimitrie Aviarinos, 
venind la funcționar şi văzând starea jalnică a fetiţei, au aflat că nici unul din 
doctorii chemaţi nu au putut să dea nici un ajutor fetiţei. Atunci ei au spus tatălui: 
„în eparhia noastră este un medic sfânt care tămăduieşte toate bolile şi face mari 
minuni; ai face bine să i te adresezi; poate că nu o să refuze să te ajute." 


Aceste cuvinte au îmboldit pe turc să-i roage nu mai decât şi cu multă stăruinţă pe 
creştini să mijlocească pe lângă doctorul cel sfânt să-i tămăduiască fiica atât de 
iubită de el. 


Creştinii au încuviințat, ei înşişi ducând-o pe fetiță la mănăstire. Aici copila a stat 
vreme de o săptămână, timp în care un iereu (Vasilie din satul Ada-Bazar) a slujit 
un moleben şi i-a citit rugăciuni fetiţei; după ce au trecut cele şapte zile, el a 
stropit-o cu apă din fântâna sfântă şi, prin mijlocirea minunată a Sfântului 
Pantelimon, bolnava s-a tămăduit pe deplin. 


Când creştinii, care au dus-o, s-au întors cu fetiţa vindecată la tatăl ei, acesta nu 
mai ştia cum să le arate recunoştinţa şi de bucurie a făcut bogate danii la mănăstire. 


RX 


În 1833, un eunuc mut al sultanului Mahmud a venit la Biserica Sfântului 
Pantelimon. Nu se ştie cât de mult timp s-a aflat acesta în stare de muţenie, stare 
care l-a mânat să vină acolo. Prin semne el a rugat să i se dea apă din fântâna 
sfântă. 


Eunucul a fost condus la nivelul inferior al lăcaşului, unde se afla mormântul 
Sfântului Pantelimon, iar acolo, scoțându-se apă din izvorul tămăduitor, 1 s-a dat 
să bea, iar eunucul a căpătat imediat darul vorbirii. 


RX 


În 1833 şi 1834, turcii au fost în război cu Egiptul; o parte a armatei turceşti sub 
comanda lui Emin-paşa, care se deplasa pentru întărirea corpului principal al 


armatei turceşti, a sosit la Nicomidia în octombrie 1833 şi a rămas pe loc până la 
primirea informaţiilor privind destinația sa: un detaşament al trupei şi-a aşezat 
tabăra pe pământul bisericii Sfântului mare mucenic Pantelimon, iar celălalt 
detaşament mai departe, de cealaltă parte a bisericii. Multă vreme nu a venit nici o 
informaţie; trupele au continuat să aştepte; între timp, se apropia ziua prăznuirii 
Sfântului mare mucenic Pantelimon. 


In această situație părea că nici nu mai poate fi vorba de prăznuirea aşa cum se 
cuvine a acestei zile; însă sfântul mucenic s-a îngrijit el singur să îndepărteze 
piedicile din calea prăznuirii şi să curețe locurile ocupate de armata turcă. 


Cu zece zile înainte de sărbătorire, el 1-a apărut paşei în vis şi i-a grăit: „Ziua 
prăznuirii mele se apropie. Aici se va săvârşi prăznuirea, de aceea ia-ţi nu mai 
decât trupele şi pleacă de aici!” 


Când s-a trezit, paşa a socotit că acesta nu e decât un vis şi nu a îndeplinit porunca; 
dar Sfântul Pantelimon i-a apărut din nou, în altă noapte, şi i-a repetat: „Scoate-ţi 
armata şi pleacă de aici, de nu vei avea crunt de suferit!" 


Paşa nu a luat în seamă nici această înfricoşată poruncă a Sfântului mare mucenic 
Pantelimon. Intre timp, între soldaţi s-a pornit o molimă, iar turcii au început să 
moară pe capete. 


Atunci Sfântul Pantelimon i-a apărut paşei pentru a treia oară, de data aceasta nu în 
VIS şi nu noaptea, ci în miezul zilei şi aievea: el mergea prin tabăra detaşamentului 
turc, îmbrăcat în haine elineşti, îndreptându-se spre cortul paşei. Turcii au sărit să-l 
prindă pe îndrăzneţul străin, dar mâinile şi picioarele celor care vroiau să sară la el 
rămâneau paralizate, aşa că toţi s-au oprit îngroziţi. 


Intrând în cortul paşei, Sfântul Pantelimon 1-a spus cu glas de tunet: „De ce nu 
pleci cu armata, când ţi-am făcut cunoscut că vreau să săvârşesc praznicul! Drept 
pedeapsă pentru aceasta voi nimici oastea ta şi pe tine." 


Văzând în faţa sa pe acela care-i apăruse de două ori în vis, paşa a căzut 
înspăimântat cu faţa la pământ, iar Sfântul Pantelimon s-a făcut nevăzut. Atunci, 
convins de această apariție minunată şi de moartea care intrase în trupe, paşa a dat 
ordin neîntârziat de plecare. Şi - minune! - înainte de plecare s-au vindecat toți 
aceia care au încercat să-l prindă pe sfânt şi au fost pedepsiţi, iar paşa, deplasându- 
se la un ceas depărtare de biserica Sfântului Pantelimon, şi-a aşezat tabăra lângă 
cimitirul evreiesc, la locul numit Imboir. 


După aceasta creştinii au sărbătorit slobod praznicul Sfântului mare mucenic 
Pantelimon, mulțumind pentru ajutor, ocrotire şi apărare. În tabără, însă, moartea 
printre turci s-a pornit din nou şi a secerat atât de tare, încât din întreaga armată a 
paşei n-a mai rămas decât o treime. 


Creştinii socotesc că această pedeapsă a venit ca urmare a faptului că soldaţii turci 
au furat unele odoare bisericeşti din biserica Sfântului Pantelimon. 


XR 


În 1842, la mănăstirea Sfântului Pantelimon a venit de la Constantinopol un 
armean papistaş împreună cu soția sa bolnavă. Amândoi auziseră multe despre 
minunile sfântului tămăduitor. Soţia armeanului era posedată de diavol. Femeia era 
însoțită de mama ei şi de o servitoare, iar soţul a adus un pater papistaş pentru a 
face rugăciuni asupra bolnavei la mormântul marelui mucenic. Ei au mers la 
mănăstire şi au cerut voie ca paterul să-şi citească rugăciunile în biserică şi n-au 
fost refuzaţi. Dar oricât a citit acel pater rugăciuni, oricât a stropit cu apă din 
fântâna sfântă pe bolnavă, orice altceva a făcut paterul papistaş, totul a fost fără de 
folos. 


Se afla pe atunci la mănăstire un preot ortodox, pe nume Grigorie, plin de 
simplitate şi credință. Uitându-se la strădaniile lor de tămăduire a bolnavei, 
conforme cu ritul lor, acesta a spus: „Degeaba vă trudiţi, voind să o însănătoşiți 
prin mijlocirea rugăciunilor paterului vostru. Nu o să izbutiți nicidecum, Sfântul 
nu primeşte rugăciunile voastre. De v-aţi fi rugat de un preot ortodox, eu cred că 
bolnava ar fi fost tămăduită demult de Sfântul mare mucenic Pantelimon." 


Atunci toți au venit la el şi au început să-l roage chiar pe el, iar preotul s-a învoit. 
După ce a slujit un moleben, el a poruncit s-o scalde pe bolnavă cu apa din fântâna 
cea sfântă. Când au început să-i scoată veşmintele din partea de sus a corpului, ea 
țipa, se cutremura toată şi era furioasă pe oricine; însă când i-au turnat apă sfințită, 
s-a liniştit, s-a vindecat pe dată de suferința grea şi a început să mulţumească 
sfântului tămăduitor. 


După cele petrecute, soţul, mama şi paterul papistaş nici nu mai doreau să plece 
din Nicomidia. Însă după un timp au fost nevoiţi să se întoarcă la Constantinopol. 
Înainte de plecare, ei s-au oferit să trimită la catedrala din Nicomidia o placă din 
piatră pe care să fie inscripționată povestirea minunii petrecute, dar mitropolia a 
refuzat o asemenea propunere, iar papistaşii au plecat. 


Însă, întrucât aceştia erau nişte oameni de vază în societate, vestea minunii 
săvârşite s-a răspândit repede printre cei de aceeaşi credinţă cu ei, şi de atunci 
papistaşii au început să-l cinstească pe Sfântul Pantelimon şi mulţi dintre ei au 
început să vină în Nicomidia. 


XR 


Şi turcii îl cinstesc cu evlavie pe Sfântul Pantelimon, după cum se vede din faptul 
că vin la prăznuirea Sfântului Pantelimon, aducând şi bolnavii. 


În 1844, unui turc din Nicomidia i-a luat foc casa din lemn; flăcările au cuprins 
repede acoperişul casei. Speriat, turcul a sărit repede în curte şi a început să strige 
în gura mare: „Panteli, iatişi!" („Pantelimon, grăbeşte-te!" - adică grăbeşte-te să dai 
ajutor). În acest timp, unii au văzut doi porumbei, care pluteau în zbor deasupra 
flăcărilor. Incendiul s-a stins într-o clipită, ca de la sine. 


Drept recunoştinţă, turcul a adus câţiva piaştri la biserică şi 1-a dat pe ulei pentru 
Sfântul Pantelimon. 


XR 


Soţilor Hristea şi Elena din Nicomidia li s-a îmbolnăvit fiul loan în vârstă de şase 
ani: copilul a suferit vreme de patru ani, zăcând culcat în nemişcare, fără să aibă 
putere măcar să se întoarcă în pat; slăbise în aşa hal că, în loc de un om viu, părea 
un schelet învelit în piele. 


Uitându-se la fiul ei în suferință, mama lui însăşi suferea cu inima şi nu-şi afla 
liniştea, mai ales că fiul avea nevoie de o îngrijire foarte atentă şi obositoare. 


Într-o bună zi, în 1847, ea l-a aşezat pe o targă şi l-a dus cu ajutorul celor apropiaţi 
la mănăstirea Sfântului Pantelimon, iar acolo l-a lăsat sub racla marelui mucenic. 
„Sfinte Pantelimon - se ruga ea plângând în hohote - ori ia-mi fiul ori tămăduieşte- 
l." 


Curând, mama care-l striga îndurerată pe sfânt, a fost auzită şi mângâiată dincolo 
de orice aşteptări: copilul s-a ridicat în picioare şi a urcat scările de la raclă, absolut 
sănătos fiind, şi a mers singur până acasă. 


Tatăl recunoscător (un bulgar) a comandat două lumânări de ceară de înălțimea 
băiatului, iar când acestea au fost gata, le-a dat fiului său. Acesta le-a dus în 
biserica Sfântului Pantelimon şi le-a pus el singur la racla marelui mucenic, 
tămăduitorul său. 


XR 


În 1851, în împrejurimile Nicomidiei, lăcustele au pustiit ogoarele, livezile şi 
grădinile şi se înmulţeau din ce în ce mai mult. După ce au distrus la sate orice 
vegetaţie, lăcustele s-au îndreptat în zbor chiar spre oraş şi s-au lăsat într-o masă 
compactă lângă biserica Sfântului Pantelimon. Locuitorii creştini ai oraşului s-au 
rugat la sfântul lor ocrotitor - marele mucenic Pantelimon. După săvârşirea unui 
moleben preotul a ieşit şi a stropit cu apă din fântâna sfântă lăcustele din jurul 
bisericii. Pe dată acestea au murit mai întâi acolo unde s-a făcut stropirea, apoi din 
ce în ce mai departe. În cele din urmă, au pierit toate şi astfel oraşul a scăpat de 
nenorocire. 


O mulţime de bolnavi din împrejurimile Constantinopolei au fost vindecaţi. Într-o 
„condică" se află circa 2000 de semnături autografe ale celor vindecaţi în diferite 
perioade de timp. Deşi în această carte a bisericii nu sunt pomenite amănuntele 
tămăduiru, documentul este foarte important, cuprinzând mărturii vrednice de luare 
aminte, ale grecilor, turcilor, armenilor, italienilor şi ale altor persoane de alte 
confesiuni, în limbile lor materne. 


După spusele preoților şi localnicilor, cea mai mare parte a tămăduirilor petrecute 
nu a fost trecută în „condică" din pricina numărului foarte mare al acestora. 
Bolnavii, care veneau în cârje sau erau aduşi în pat, lăsau după însănătoşire aceste 
obiecte la locul vindecării, ne mai fiindu-le de trebuinţă. 


Incă din vechime, în Răsărit, Pantelimon, pătimitorul lui Hristos este cinstit ca un 
mare doctor fără de arginți. 


În Rusia ortodoxă, chiar în inima ei - Moscova, ca şi-n celelalte oraşe, a fost 
proslăvit plăcutul lui Dumnezeu Pantelimon, în 1862, când au fost aduse de la 
Sfântul Munte, din mănăstirea Russikon cu hramul său, moaştele mult 
tămăduitoare ale marelui mucenic. Valuri de tămăduiri s-au revărsat din aceste 
moaşte sfinte, care au străbătut multe oraşe şi sate ale Rusiei. Nici mai târziu 
doctorul ceresc n-a încetat să-şi arate mila sa tuturor acelora care 1 s-au adresat cu 
credinţă, fapt dovedit de mulțimea de scrisori trimise din diferite colțuri ale Rusiei 
pravoslavnice la sfântul locaş al marelui mucenic Pantelimon. 


Întrucât minunile arătate sunt binefăcătoare nu numai pentru cei care s-au 
învrednicit de ele, ci şi pentru toţi creştinii ortodocşi, întărindu-i în credinţă şi 
evlavie, propunem cucernicilor cititori şi cinstitorilor acestui plăcut al lui 
Dumnezeu extrase din câteva scrisori trimise la Athos, la mănăstirea Sfântului 
tămăduitor Pantelimon, în secolul al XIX-lea şi începutul celui de-al XX-lea. 

„Consider că este un păcat să tac în ceea ce priveşte mila lui Dumnezeu arătată în 
cazul răposatului meu soţ, Franz Iosifovici Korf, mort la vârsta de 50 de ani. Soţul 
meu a fost toată viaţa catolic, dar a cinstit întotdeauna aşa cum se cuvine pe 
plăcutul lui Dumnezeu Pantelimon. Vădit şi de mai multe ori, plăcutul lui 
Dumnezeu Pantelimon a fost doctorul tămăduitor şi ajutorul la toate suferințele 
sale. 


Şi iată ce trebuie remarcat în mod deosebit: cu puţin timp înainte de moartea sa, 
prietenii răposatului meu soţ i-au propus să treacă la Ortodoxie, dar el a refuzat 
întotdeauna cu încăpățânare. Cu două zile înainte de a se sfârşi suferea foarte tare, 
însă când i s-a citit rugăciunea Împărătesei Cerului, a fost cuprins de un somn 
profund, care a durat maxim un sfert de oră. După ce s-a trezit, a început să ceară 
moaştele Sfântului Pantelimon sau măcar ulei din candela de la moaştele sale, cu 
care a poruncit să 1 se ungă locurile bolnave, dar se vedea clar că era foarte agitat. 


La întrebarea noastră dacă a văzut cumva ceva în somn, a răspuns destul de tăios: 
„Nu mă-ntrebaţi" - iar apoi a cerut stăruitor, vreme de o zi şi o noapte, să 1 se dea 
lumina lui Dumnezeu şi ţinea mereu în mâini chipul Sfântului Pantelimon 
reprezentat pe o pânză de atlaz, trimis de la Sfântul Munte. 


De abia peste 24 de ore am putut ghici, cum să-i putem satisface rugămintea: să 1 
se dea lumina lui Dumnezeu. 1 s-a propus să treacă la Ortodoxie şi să 1 se facă toate 
rânduielile cuvenite, iar el a rugat numai ca toate acestea să se facă cât mai repede. 


A fost chemat nu mai decât un preot, care a slujit totul după rânduiala Bisericii 
Ortodoxe. Apoi l-a împărtăşit, i-a făcut Sfântul maslu şi 1-a citit rugăciunea la 
ieşirea sufletului. După aceasta, peste nouă ore, a murit în linişte. Nimeni dintre 
rudele şi prietenii răposatului nu l-au putut convinge să primească Ortodoxia, iar 
Sfântul mare mucenic Pantelimon, căruia răposatul 1 s-a adresat mereu în 
rugăciune, a înfăptuit acest lucru. 


Eu şi toţi apropiații credem în acest lucru şi este păcat ca să păstrez tăcerea în ceea 
ce priveşte mila lui Dumnezeu arătată răposatului" 


(din scrisoarea Mariei Alexeevna Korf). 


În oraşul Ostrogojsk din gubernia Voronej, Sfântul mare mucenic Pantelimon şi 
Sfântul mare mucenic Gheorghe au tămăduit un om care şi-a tăiat piciorul. 


Lucrurile s-au petrecut în felul următor: un negustor, voind să taie lemne pentru 
foc, a lovit greşit cu toporul din toată puterea. Tăişul toporului 1-a intrat în picior şi 
l-a tăiat atât de rău încât au fost zdrelite şi oasele piciorului! Fără să mai stea pe 
gânduri, omul a alergat acasă, fără să simtă încă durerea, şi a trimis imediat după 
doctor. După ce l-a îngrijit şi l-a legat la picior, doctorul a spus că rana va supura 
mult şi că, laolaltă cu puroiul vor fi eliminate şi fragmentele de os. 


La punerea pansamentului rănitul nu a simţit o durere prea mare, dar odată cu 
venirea nopţii, durerea s-a întețit în asemenea măsură încât omul nu-şi mai putea 
găsi locul. Aflându-se într-o astfel de situație, bolnavul a început să se roage cu 
lacrimi la Sfântul tămăduitor Pantelimon şi la Sfântul Gheorghe purtătorul de 
biruinţă, pentru ca aceştia să-i uşureze măcar un pic durerea. 


După ce s-a rugat, omul a aţipit şi, aflându-se într-un fel de uitare de sine, a văzut 
că intră la el trei oameni: doi tineri cu veşminte lungi până în pământ, iar al treilea 
de vârstă mijlocie, având o barbă nu prea mare, neagră. Unul din tineri s-a apropiat 
de el, l-a desfăcut pe bolnav la picior şi, împreună cu celălalt, a început să 
cerceteze rana. Apoi primul a scos din rană două frânturi de os, le-a arătat celuilalt 
şi le-a dat bolnavului, zicând: „Ai grijă de ele”. 


Insă bolnavul, căzând la picioarele lor, a început să-i roage să ia ei oscioarele şi să 
le pună în cripta comună de la Muntele Athos. 


La această rugăminte, cei doi doctori cereşti s-au uitat unul la altul, ca şi cum s-ar 
întreba dacă să îndeplinească rugămintea lui sau nu; apoi unul din ei a luat acele 
fărâme de os cu sine. Cu aceasta vedenia a luat sfârşit. 


Când bolnavul s-a trezit, a văzut că are piciorul sănătos. De bucurie, fără să-şi 
creadă ochilor, a început să-şi mişte piciorul, să-l ciupească, dar nu simţea nici cea 
mai mică durere. Curând după aceasta, rana s-a cicatrizat. 


In ceea ce priveşte spusele doctorului că se vor elimina fragmente de os din rană, 
acest lucru nu s-a întâmplat. Osul a crescut la loc şi omul nu a mai avut niciodată 
probleme cu rana de la picior. 

Alt negustor s-a chinuit tare şi multă vreme cu picioarele, pe care s-au format nişte 


abcese maligne îngrozitoare. Patru zile la rând bolnavul a avut nişte dureri 
insuportabile şi în tot acest timp ţipa de durere. Şi când şi-a pierdut orice nădejde 


de însănătoşire, a primit pe neaşteptate ajutor de la Sfântul mare mucenic 
Pantelimon. 


S-a întâmplat în felul următor: un călugăr, care îl vizita pe negustor şi care era 
întotdeauna găzduit la acesta, se pregătea să meargă la Athos şi a trecut pe la 
vechiul său binefăcător să-şi ia rămas bun de la el. Aflând că acesta e aproape în 
pragul morţii, monahul a rămas uimit şi s-a întristat. Zguduit până în adâncul 
sufletului de suferinţele bolnavului, el era gata să facă orice pentru a uşura starea 
binefăcătorului său. Şi iată, crezând cu tărie în ocrotirea Sfântului Pantelimon, a 
prins să se roage înlăcrimat, cu stăruință pentru vindecarea bolnavului, zicând: 
„Sfinte plăcut lui Dumnezeu! Acest rob al lui Dumnezeu, bolnav de moarte, a făcut 
mult bine mie şi sfântului tău locaş. Acum eu mă întorc sub oblăduirea ta la Sfântul 
Munte şi te rog fierbinte, sfinte plăcut lui Dumnezeu, tămăduieşte-l, căci tu eşti în 
stare, Domnul dăruindu-ţi harul Său, al tămăduirii prin lucrare minunată!" După ce 
a mai înălțat încă şi alte câteva rugăciuni fierbinţi la sfântul mucenic, monahul s-a 
culcat. Şi în aceste momente s-a săvârşit o neobişnuită şi slăvită minune. 


Noaptea, în vis, bolnavul a văzut apropiindu-se de el un tânăr minunat, care a 
început să se îngrijească de picioarele sale şi să le examineze cu atenţie, asemenea 
unui doctor. După ce l-a cercetat atent, a spus: „Nu te teme! A venit să-ţi lecuiască 
picioarele Sfântul mare mucenic Pantelimon!" Spunând acestea, tânărul a 
dispărut. 


Bolnavul însă s-a trezit imediat şi s-a simţit absolut sănătos. Indată a mers să-l 
trezească pe călugăr: „De ce dormi atâta? Scoală şi te bucură cu mine!" 


Călugărul s-a bucurat foarte mult când binefăcătorul său 1-a povestit toate cele 
întâmplate. Nu şi-a putut reţine lacrimile şi a mulţumit nu mai decât Sfântului mare 
mucenic Pantelimon. 

Un alt monah a fost şi el martorul unei prea frumoase minuni săvârşite de Sfântul 
mare mucenic Pantelimon după rugăciunile fierbinţi şi stăruitoare care i-au fost 
adresate. 


Leonid, copilul în vârstă de 3 ani al negustorului Ostrouhov, a căzut greu bolnav, 
în aşa măsură încât toţi ai casei erau disperaţi în privinţa însănătoşirii lui. Zdrobiți 
de durere, părinţii aşteptau din clipă în clipă moartea copilului. În acest timp i-a 
vizitat monahul unei mănăstiri având hramul Sfântului Pantelimon. 


Monahul, aflând despre nefericirea întâmplată în casa lor, le-a propus să le aducă o 
icoană a Sfântului Pantelimon, pe care o avea el, zicând că sfântul mare mucenic le 
va vindeca fiul, după cum a vindecat şi pe mulţi alții aflaţi în neputinţă. 


Părinţii copilaşului au primit cu recunoştinţă această propunere şi au făgăduit cu 
mâna pe inimă că, dacă plăcutul lui Dumnezeu Pantelimon le va vindeca fiul, ei 
vor înzestra biserica mănăstirii Russikon de la Athos cu icoanele celor 
douăsprezece mari praznice, icoane de care Sfânta mănăstire avea nevoie. 


Când a adus icoana sfântului, monahul a spălat cu apă chipul mucenicului; după 
aceea a dat această apă pentru a fi băută de bolnav. Curând după aceea copilul s-a 
liniştit şi a adormit, în timp ce până atunci nu reuşea să pună geană pe geană nici 
zi, nici noapte. Trezindu-se a doua zi, copilul era sănătos. 


Bucuroşi la culme, părinţii s-au grăbit să-şi ţină făgăduiala. 

O femeie de familie burgheză din oraşul Simbirsk s-a îmbolnăvit grav. Şedea tot 
timpul culcată şi a rămas în această situaţie întristătoare multă vreme. Toate 
mijloacele folosite pentru a-i uşura durerile crunte nu au dus la nici un rezultat. 


S-a întâmplat că, în acel oraş, au fost aduse de la Muntele Athos părticele de 
moaşte şi părticele din Crucea de viață dătătoare, în faţa căreia creştinii slujeau 
molebne. La unul dintre acestea a venit şi soţul femeii bolnave. După ce a ascultat 
slujba Sfintei Cruci de viaţă dătătoare şi a Sfântului mare mucenic Pantelimon, 
soţul, ieşind din biserică, a primit o coală de hârtie cu chipul sfântului pătimitor şi 
tămăduitor, pe care a pus-o în buzunar. 


Nici n-a intrat bine în casă, când pe bolnavă a apucat-o o înfricoşătoare criză de 
îndrăcire. Rupând hainele de pe ea, femeia a început să strige cu răutate înspre soţ: 
„Aruncă hârtia aceea cu care ai venit de la biserică. Scoate-o din buzunar şi arunc- 
O şi nu te apropia de mine cu ea, că te omor!" 


Înspăimântat de îndrăcirea femeii, soţul a hotărât să o ducă la sfintele moaşte. Când 
au dus-o în biserică, în timpul vecerniei, demonizata încerca să se smulgă din 
braţele celor care o ţineau, urla şi îşi rupea părul din cap. Însă imediat ce s-a 
închinat la moaşte, s-a liniştit şi a tăcut, iar apoi a început să plângă şi să se roage 
stăruitor. Astfel s-a săvârşit această minune. 


In anii ce-au urmat femeia s-a simţit bine şi, mergând cu drag la biserică, nu o dată 
a îngenuncheat la moaştele athonite de la care a primit tămăduirea. 

Un caz asemănător de vindecare după rugăciuni închinate Sfântului mare mucenic 
Pantelimon, a avut loc în evlavioasa familie Kupavkin din oraşul Ostrogojsk. O 
dată, fiica lor de şapte ani Maria, a început să alerge pe stradă, având o înfăţişare 
atât de îngrozitoare, încât toţi ai casei s-au înspăimântat. Nu se ştie cum şi din ce 
cauză toată faţa 1 s-a deformat, gura i-a rămas strâmbă de aşa natură că nici capul 
nu şi-l putea mişca. În afară de asta, fetița a muţit şi într-o criză de furie, ca 
dementă, a început să-şi înghită limba. 


Zdrobită de durere, cucernica ei mamă s-a repezit imediat la casa unei familii 
vecine, ştiind că acolo poate primi ceva sfințit de la moaştele Sfântului mare 
mucenic Pantelimon, care săvârşise o minune în acea familie. 


După ce a povestit cu lacrimi în ochi despre toate cele întâmplate şi a primit puţină 
apă sfinţită de la Bobotează, şi ulei din candela de la icoana făcătoare de minuni a 
marelui mucenic, mama suferindei s-a grăbit să se întoarcă acasă. Pe drum, 
aducând fierbinți rugăciuni sfântului plăcut lui Dumnezeu, ea a făgăduit să facă 
pomeni la Sfântul Munte în cazul însănătoşirii fucei sale. Ajunsă acasă, nefericita 
mamă a făcut tot ce au sfătuit-o vecinii. Cu ulei de la icoana făcătoare de minuni a 
uns fața copiliței şi imediat aceasta a putut să-şi mişte capul. Şi - o, ce minune 
copleşitoare! - faţa şi nasul s-au îndreptat şi au rămas pentru totdeauna aşa cum 
trebuie. lar după ce bolnava a băut puţină apă sfințită, a şi început să vorbească. De 
atunci Maria este sănătoasă. 

Tot în oraşul Ostrogojsk, Sfântul mare mucenic Pantelimon a binevoit să dea ajutor 
în felul următor. 


Un tânăr a pierdut o poliţă bancară în valoare de 1500 de ruble, pe baza căreia 1 se 
ordonase să ridice banii. Extrem de tulburat, tânărul s-a apucat s-o caute: a mers 
pe la toţi cunoscuţii pe unde fusese mai înainte, a întrebat pe toţi, dar nu a găsit 
poliţa. Trebuie pomenit că acest tânăr citise şi auzise multe despre minuni săvârşite 
în urma rugăciunilor la Sfântul mare mucenic Pantelimon. Aşadar, pierzând orice 
nădejde de a găsi polița pierdută, tânărul a început să se roage fierbinte la sfântul 
plăcut lui Dumnezeu pentru ca acesta să-l ajute, promițând daruri pentru 
mănăstirea de la Sfântul Munte, dacă se va găsi poliţa. Şi cât de grabnic 1-a venit în 


ajutor sfântul cel pătimitor! Nici cinci paşi n-a apucat să facă tânărul, când a văzut 
o fetiţă, care avea în mână o hârtie pe care o citea. Ce minune! Era poliţa pierdută! 


Cine poate descrie mirarea şi bucuria lui, mai ales când fetiţa i-a arătat locul unde a 
găsit polița pe lângă care el trecuse de vreo douăzeci de ori! Bucuros, tânărul a 
mulțumit din inimă sfântului plăcut lui Dumnezeu şi nu a întârziat să se ţină de 
făgăduiala făcută. 

Un funcţionar ieşit la pensie, pe nume G. Proțiuk, avea un copil de trei ani pe nume 
Ioan, care suferea de o boală chinuitoare, însoțită de convulsii şi crampe. Într-o zi 
i-a vizitat un călugăr de la Sfântul Munte Athos şi, aflând de durerea lor, spre 
mângâiere şi povaţă, le-a lăsat un caiet cu descrierea minunilor Sfântului mare 
mucenic Pantelimon. 


Pricepând astfel faptele sfântului plăcut lui Dumnezeu, părinții băieţelului bolnav 
au purces la rugăciune fierbinte către sfântul pătimitor, ca să le dea un ajutor cât de 
grabnic. Şi ajutorul nu a întârziat să vină: foarte curând durerile au încetat de tot 
ŞI, în anii care au urmat, sfântul plăcut lui Dumnezeu nu a uitat să-i dea ajutor 
copilului, tămăduit de el. 


Astfel, la câțiva ani după aceea sfântul mucenic a salvat pe adolescentul Ioan şi pe 
alți membri ai familiei de la moartea iminentă în urma prăbuşirii unei clădiri în 
timpul unui uragan. 


Iată cum s-a întâmplat: de ziua sfântului ocrotitor al copilului (7 ianuarie), părinţii 
au chemat mulți oaspeţi. Mama lui loan, care s-a culcat să se odihnească puţin 
după pregătirile istovitoare, a avut următoarea vedenie tulburătoare: icoanele din 
casă s-au însuflețit deodată. Un chip, pe care ea l-a recunoscut ca fiind al 
Mântuitorului, era neîndurător, altul - al Maicii Domnului, al treilea chip - ba al 
Sfântului loan Botezătorul, ba al Sfântului mare mucenic Pantelimon. Maica 
Domnului şi sfântul încercau stăruitor şi emoționant să-L înduplece pe Neîndurător 
să ierte, zicând: „Lasă ca cele ce vin să treacă aşa!" Dar Neîndurătorul rosti aspru: 
„Să fie pedepsiţi!” Acest dialog s-a purtat de trei ori la rând. Precista şi sfântul se 
rugau să-i ierte. Neîndurătorul însă repeta: „Să fie pedepsiţi!" 


La aceste cuvinte mama copilului s-a trezit înspăimântată şi, spunând o rugăciune, 
s-a uitat la icoane, dar acestea erau la locul lor obişnuit. Şi-a povestit visul soţului 
şi oaspeţilor, care însă nu i-au dat nici o importanţă. Dar judecata lui Dumnezeu se 
apropia! A apărut ca din senin un uragan nemaipomenit, înfricoşător. După ce-au 


luat masa împreună, toţi, în afară de două doamne, au mers prin antreu în cealaltă 
jumătate a casei. Fiul familiei Proțiuk, loan, a fugit în bucătărie şi, rezemat de 
perete, a stat ţeapăn acolo, refuzând să plece, în ciuda tuturor rugăminților care 1 s- 
au adus. În acest timp, uraganul a zguduit atât de tare clădirea, încât aceasta s-a 
prăbuşit, acoperindu-i pe toți cei care se aflau în cameră. 


Primul şi-a revenit stăpânul casei, care a rămas ca prin minune în viaţă, şi a început 
să-şi cheme imediat băiatul, care nu a întârziat să-i răspundă. „Sunt aici, tăticule!"- 
a zis copilul ieşind din bucătărie, încetul cu încetul s-au adunat toți cei ce veniseră 
ca oaspeţi în casa lui Proţiuk. N-au venit însă cele două doamne, care rămăseseră 
în salon. După căutări minuţioase au fost găsite şi acestea, însă una era deja 
moartă, iar cealaltă era mutilată rău. 


Astfel s-au împlinit cuvintele Mântuitorului: „Să fie pedepsiţi!” - s-a săvârşit 
judecata asupra acelora care au mâniat pe Stăpânul şi Domnul lor. Unul a fost 
pedepsit prin moartea soţiei, altul prin mutilarea soţiei, iar al treilea prin pierderea 
avutului său. 


S-a mai petrecut un fapt uimitor, ca un fel de semn că a avut loc o minune: salvarea 
întregii familii. Icoana Sfântului mare mucenic Pantelimon a rămas întreagă, nici 
măcar sticla nu 1 s-a crăpat, în timp ce la celelalte icoane sticla s-a spart, ba şi 
chivotul s-a sfărâmat. Slavă Domnului Dumnezeu, minunat întru sfinţu Săi! 


O doamnă, fiind martoră la minunea descrisă, a făcut atât de grave contuzii, încât 
aproape că nu mai era în stare să se întoarcă, motiv pentru care a făcut o rană 
cangrenată. Şi ca nenorocirea să fie totală, doctorii socoteau necesar să-i amputeze 
piciorul contuzionat. 


Dar iată că într-o bună zi a venit la bolnavă soţia lui Proţiuk şi i-a adus un caiet cu 
descrierea unor minuni ale tămăduitorului Pantelimon. Şezând întinsă în patul ei, 
suferinda a citit şi s-a rugat cu râvnă la Sfântul mare mucenic Pantelimon să-i dea 
grabnic ajutor. 


Era noapte. Bolnava a ațipit puţin şi îndată a avut parte de o minunată vedenie; a 
venit, după cum 1 s-a părut, un tânăr doctor şi a început să umble repede prin 
cameră, zicând: „Nu-i nevoie să se facă operaţia, mai bine faceţi o baie”. După 
aceste vorbe, bolnava s-a uitat la cel venit, dar nu i-a văzut capul. Doctorul însă, 
apropiindu-se de ea, a spus lovind piciorul: „Aici nu fi s-a pus un bandaj'- şi 
imediat a dispărut. Curând după aceasta bolnava s-a însănătoşit. 


XR 


Tot în oraşul Voznesensk, unde Sfântul Pantelimon a săvârşit minunile descrise 
mai sus, suferea de crize de epilepsie un tânăr pe nume Anton. După lungi şi 
zadarnice eforturi, medicii i-au comunicat că boala lui este incurabilă. Dar 
nefericitul tată nu şi-a pierdut nădejdea de însănătoşire a fiului. Cu credinţă în 
ajutorul Atotputernicului, el şi-a dus fiul suferind la Kiev, ca să se închine la 
moaştele sfinţilor plăcuți lui Dumnezeu de acolo. Totuşi călătoria nu a dus la nici 
un rezultat: băiatul s-a întors cu aceeaşi boală. 


Ajungând acasă, tatăl bolnavului a rugat pe un preot să-l citească rugăciunile 
orânduite, ceea ce acesta a şi făcut. Însă spre groaza şi uimirea tuturor, când preotul 
a citit rugăciunile a treia oară, boala nu numai că nu i-a trecut, dar i-a sărit la cap, 
căci faţa suferindului s-a înnegrit, iar crizele au continuat ca şi înainte. 


Atunci un creştin l-a sfătuit pe tatăl bolnavului să se adreseze la Muntele Athos cu 
cererea de a se citi rugăciuni la Sfântul mare mucenic Pantelimon. Neavând bani ca 
să-i poată trimite la Sfântul Munte pentru a se ţine rugăciuni acolo la sfânt pentru 
tămăduirea fiului, tatăl era foarte amărât şi tulburat, în cele din urmă a găsit 
posibilitatea de a trimite bani, care, cu toate acestea, au fost furaţi la oficiul poştal. 
Însă sârguinţa lui a fost totuşi răsplătită printr-o tămăduire minunată a fiului. 


Odată, după ce au fost trimişi banii, bolnavul a avut o criză profundă şi - minunea 
minunilor! - din gura lui a început să curgă apă şi a tot curs aproape douăzeci şi 
patru de ore. După contenirea curgerii, Anton s-a sculat absolut sănătos. Iar hoţul 
banilor trimişi a fost aspru condamnat de dreapta Celui de Sus. 

În oraşul Tuia, toţi membrii unei familii au făcut pe neaşteptate febră mare, de nici 
nu se puteau ridica din pat. Capul familiei şi-a rugat soţia ca ea să citească acatistul 
Sfântului mare mucenic Pantelimon. Însă nici ea, nici alţi membri ai familiei n-au 
fost în stare să ducă la îndeplinire cucernica lui dorinţă. 


Atunci, mânat de o râvnă neobişnuită faţă de sfântul mucenic, capul familiei, 
târându-se cu eforturi supraomeneşti, a reuşit să ajungă până la Sfintele icoane şi a 
citit el însuşi acatistul marelui mucenic. 


ŞI s-a petrecut o slăvită minune! Deodată toată familia s-a făcut bine. Atât de 
uluitoare sunt minunile tale, sfinte mucenice! 


O altă familie avea un copil, care a orbit şi care nici măcar nu deschidea ochii. 
Mama sa a început să citească acatistul Sfântului mare mucenic Pantelimon şi nici 
n-a apucat să-J termine, că băiatul a şi început să vadă. 


Într-o familie Sfântul Pantelimon a binevoit să acorde ajutor şi ocrotire de două ori: 
o anume Serafima, de 18 ani, a răcit în timpul ştiutelor probleme femeieşti lunare, 
aşa încât a fost nevoită să stea culcată în pat. Mai întâi a vomitat. Apoi a început să 
vorbească fără şir, după care a căzut în inconştienţă, zvârcolindu-se în pat şi țipând 
sfâşietor de te apuca groaza. Oricât s-au zbătut medicii, nu au putut învinge boala. 
Atunci părinți Serafimei s-au rugat fierbinte către Preaînaltul Doctor fără de 
arginți al sufletelor şi trupurilor noastre. 


După săvârşirea Sfântului maslu şi după ce s-a împărtăşit, ea a început să se 
întremeze simţitor, i-a rămas numai durerea de cap. La sfatul medicului, bolnava a 
început să fie scoasă la plimbare, socotindu-se că aerul proaspăt o va înzdrăveni. 


Însă într-una din aceste plimbări bolnava a răcit şi boala anterioară i-a revenit cu şi 
mai mare furie. Au început din nou crizele: uneori părea că bolnava dormitează, 
apoi deodată sărea din pat, se zvârcolea în toate părțile şi, epuizată de chinuri, se 
lăsa apoi în braţele celor care o îngrijeau. Se liniştea puţin, apoi sărea din nou, se 
îndoia pe spate mai să-şi atingă spinarea cu capul; ba parcă înota în aşternut, ba 
încerca să se ridice în cap sau să se lovească de pat. Au fost încercate toate 
mijloacele posibile pentru atenuarea bolii: au fost chemaţi doctori, s-au slujit 
rugăciuni la sfinți şi la Maica Domnului, bolnavei i s-a dat să bea apă sfințită, dar 
nu a ajutat-o nimic. Mai multe rude şi cunoştinţe l-au sfătuit pe tatăl bolnavei să ia 
acasă icoana Sfântului Pantelimon, dar acesta socotea că este necuviincios ca după 
icoanele Preasfintei Născătoare de Dumnezeu şi ale altor sfinți să mai apeleze la 
ajutorul marelui mucenic. 


Într-un sfârşit, convins de sfaturile unui pelerin, el s-a învoit să primească chipul 
făcător de minuni al marelui mucenic. Când a fost adusă icoana în casă, bolnava a 
trecut printr-o criză îngrozitoare. La sfârşitul rugăciunii tatăl a uns capul fucei sale 
cu ulei de la icoana plăcutului lui Dumnezeu Pantelimon. Îndată ce a făcut acest 
lucru, bolnava a început să se smucească în toate părțile, să se lovească cu capul de 
tot ce-i ieşea în cale, să apuce plapuma, pernele numai ca să se şteargă de ulei. A 
trebuit până la urmă să o spele pe cap şi de-abia atunci s-a liniştit şi a adormit. 


Curând după aceasta crizele au încetat, iar bolnava s-a însănătoşit pe deplin; a 
rămas numai cu o mare slăbiciune şi durere de cap, care treptat au trecut şi ele. 


Atât de puternică este în faţa lui Dumnezeu mijlocirea Sfântului mare mucenic 
Pantelimon! 

Însă foarte curând plăcutul lui Dumnezeu Pantelimon a ajutat din nou această 
familie: mama Serafimei suferea de multă vreme de guturai cronic, într-o zi ea a 
simțit că ceva o supără în nara dreaptă. După ce a consultat-o medicul, s-a 
constatat că are o excrescență numită polip. Întrucât boala era periculoasă, femeia a 
fost de acord să se opereze. 


Între timp soţul a adus ulei de la icoana Sfântului mare mucenic Pantelimon, 
sfătuindu-şi soția să-şi ungă locul bolnav cu ulei. 


Ea i-a răspuns: „Oare pot să mai scap de operaţie la o asemenea boală?" 


„Dacă fica noastră s-a lecuit de o boală diavolească în urma rugăciunilor la marele 
mucenic, ce mai înseamnă pentru sfânt să te lecuiască şi pe tine", a zis soţul. 


Ascultând aceste vorbe, soția i-a urmat sfatul. Şi ce credeţi? Numai de două ori şi-a 
uns nara şi boala a trecut. 


Minunate sunt lucrurile Tale, Doamne! 

O minune la fel de uimitoare a săvârşit sfântul plăcut lui Dumnezeu Pantelimon la 
Novgorod asupra unui sugar pe nume Alexandru. Pe neaşteptate copilul s-a 
îmbolnăvit grav. Toate remediile încercate nu i-au uşurat suferinţele, iar părinții 
aşteptau din clhpă-n clipă moartea fiului lor. Câteva zile la rând copilul nu a mai 
supt la piept, a slăbit mult şi de-abia se mai ţinea în viaţă. Zdrobiți de durere 
părinţii s-au lăsat cu totul în voia lui Dumnezeu. Era duminică. Tatăl copilului a 
mers la biserică şi s-a rugat fierbinte, din toată inima, la plăcutul lui Dumnezeu 
Pantelimon să-i vindece fiul. Mama, care rămăsese acasă, a început să citească 
acatistul Sfântului mare mucenic Pantelimon. În timp ce citea, în camera întristatei 
mame a intrat camerista cu faţa strălucind de bucurie şi a spus că pruncul este 
sănătos: râde şi se joacă cu jucăriile lui. 


Cine poate descrie uimirea şi bucuria mamei! Între timp, tatăl copilului se întorcea 
de la biserică fără să mai aibă vreo nădejde că-şi va mai găsi în viaţă unicul său fiu. 
Mare i-a fost însă mirarea când, apropiindu-se de casă, i-a văzut adunaţi pe toţi, cu 
feţe vesele, aşteptând întoarcerea capului familiei. L-au înştiinţat că băieţelul este 


absolut sănătos, se joacă şi râde. Tatăl, bucuros la culme, a mulțumit din toată 
inima sfântului mare tămăduitor pentru minunea săvârşită. 


XR 


Un caz asemănător s-a întâmplat şi într-o altă familie. Serghei, un copil de doi ani, 
s-a îmbolnăvit atât de grav încât doctorii nu-i mai dădeau nici o speranţă de 
însănătoşire. Tatăl copilului s-a bizuit pe ajutorul şi ocrotirea Sfântului mare 
mucenic Pantelimon, despre ale cărui minuni citise multe şi auzise şi de la alții. A 
mers la paraclisul sfântului plăcut lui Dumnezeu, unde se păstrează moaştele lui 
tămăduitoare, ca să ceară de la sfântul doctor vindecarea unicului său fiu. 


În vreme ce tatăl se ruga la sfântul tămăduitor, copilaşul, care nu se trezise până 
atunci, s-a ridicat perfect sănătos şi a cerut jucăriile, apoi a adormit. Văzând în 
aceasta semnul ajutorului minunat al sfântului mucenic, tatăl a mers a doua zi din 
nou la paraclis. În lipsa lui, acasă s-a repetat acelaşi eveniment. La sfârşit, la 
rugămintea capului familiei au fost aduse moaştele sfântului plăcut lui Dumnezeu 
ŞI, după o slujbă, au fost aşezate lângă copil. Acesta, şezând în braţele doicii, şi-a 
făcut cruce singur, iar apoi a sărutat moaştele. Trebuie spus că mai înainte de 
aceasta nu putea să şadă nici măcar în braţe. Şi iată cum, încetul cu încetul, copilul 
a început să se întremeze, iar curând după aceea s-a însănătoşit cu totul. 


Însă lucrul cel mai uimitor era că băieţelul cerea adesea să i se dea iconiţa Sfântului 
mare mucenic Pantelimon, pe care, luând-o în mânuţe, zâmbea cu un zâmbet de 
nedescris. Când copilul s-a însănătoşit, tatăl l-a întrebat de ce râdea când lua 
iconiţa, şi a primit următorul răspuns: „EI se juca cu mine”. Cât de minunate sunt 
faptele tale, sfinte mucenice! 


XR 


Sfântul tămăduitor Pantelimon dă grabnic ajutor, lecuind bolile sufleteşti şi trupeşti 
ale tuturor celor care se apropie de el cu credinţă şi rugăciuni fierbinți. 


Din 1863, când ieromonahul Arsenie a adus de la Athos în Rusia o parte din 
moaştele sfântului pătimitor, harul tămăduitor s-a revărsat într-un şuvoi îmbelşugat 
în diferite locuri ale Rusiei pravoslavnice. 


Despre tămăduirile minunate, înfăptuite prin mila lui Dumnezeu, se povesteşte în 
cărțile „Viaţa, suferințele şi minunile Sfântului Mare Mucenic şi Tămăduitor 
Pantelimon", „Descrierea semnelor şi tămăduirilor venite de la sfintele moaşte 
aduse din Sfântul Munte Athos de la mănăstirea rusească a Sfântului Pantelimon". 


Moaştele cele de preţ ale marelui mucenic Pantelimon sfinţesc multe locuri. Astfel, 
capul pătimitorului şi tămăduitorului, precum şi părticele din sfintele sale moaşte 
odihnesc în mănăstirea Russikon, având hramul pătimitorului Pantelimon, de la 
Sfântul Munte Athos. 


În Rusia, la Moscova, părticele ale moaştelor sunt păstrate cu sfinţenie în biserica 
Sfântului mare mucenic Nichita, la metocul mănăstirii athonite Sfântul Pantelimon. 


Insemnările din Condica bisericii metocului athonit 


30.04.1996 

La catedrala Bogoiavlenski am sărutat moaştele marelui mucenic Pantelimon. 
Peste două săptămâni au început să se resoarbă sărurile de la încheieturile 
degetelor mâinii şi de la toate încheieturile. M-am rugat la Domnul, ca să-l 
proslăvească pe plăcutul tău, doctorul şi tămăduitorul Pantelimon, prin mine 
păcătoasa, şi să mă tămăduiască sufleteşte şi trupeşte. Mulţumesc Domnului, 
marelui mucenic Pantelimon şi frăţiei metocului că mi-a dat posibilitatea să mă 
vindec şi mă voi ruga lui Dumnezeu pentru toţi. 


O monahie de la mănăstirea Novo-Aiexeevsk 


14.05.1996 

Dau mărturie că o familie de fii duhovniceşti ai mei au luat acasă o icoană de hârtie 
a Sfântului Pantelimon. lar noaptea, băiatului în vârstă de 10 ani, bolnav de astm, i 
s-a făcut rău, sufocându-se. Atunci a luat iconiţa Sfântului Pantelimon, a lipit-o de 
faţă şi imediat a început să respire mai uşor, iar dimineaţa din icoana de hârtie a 
început să curgă mir, şi acum toată partea dreaptă este impregnată cu ulei sfințit, 
fapt văzut de mine însumi şi pentru care dau mărturie. Roagă-te lui Dumnezeu 
pentru noi, sfinte plăcut lui Hristos! 


Preot Serghei Stepanov, satul Kolomenskoe, 
catedrala Kazanskaia 


16.05.1996 

Timp de douăzeci de ani am fumat mereu şi n-am putut să scap de această 
obişnuinţă, oricât m-am străduit să mă las. Şi, într-un sfârşit, mi-am pierdut orice 
nădejde şi nu mai aveam vreo intenţie serioasă de a mă lăsa de fumat. Sufeream 
din cauza acestei deprinderi, iar preotul mi-a spus că de-acum asta e pur şi simplu 
posedare şi va trebui să dau socoteală. M-am rugat la moaştele Sfântului 
Pantelimon tămăduitorul de boale să mă izbăvească de această patimă, să mă 
întărească în intenția mea de a mă lăsa de fumat. Şi cu ajutorul lui Dumnezeu şi a 
marelui mucenic am putut să mă înfrâng pe mine însămi. 


Ilera P., Kazahstan 


16.05.1996 
Să ne bucurăm şi să ne rugăm tămăduitorului şi făcătorului de minuni Pantelimon, 
care a izbăvit în chip minunat de la mutilare şi de la pieire pe surorile mănăstirii, 


întoarse după molebnul slujit în faţa moaştelor, şi care le-a ferit de vătămare în 
accidentul petrecut (autobuzul s-a răsturnat, iar surorile au scăpat fără nici o 
zeârietură!). Ne bucurăm şi rămânem recunoscători egumenului Teoctist de la 
metoc şi frățimei de Dumnezeu înţelepţite pentru nevoinţele ei întru întărirea 
Ortodoxiei. 


Egumena Xenia şi surorile Kolomna, Mănăstirea Novo-Golutvin 


16.05.996 

Am venit în biserica Sfântului mare mucenic Nichita, ca să mă închin la prea 
cinstitul cap al Sfântului Pantelimon. Mă durea tare mâna dreaptă, nu puteam să o 
ridic, să o întorc la spate, să-mi scot uşor hainele, să-mi iau de mână nepotul. Mâna 
mă durea de aproximativ un an şi mă simţeam din ce în ce mai rău. Am stat la rând 
la moaşte cam nouă ore, dar a fost uimitor că am stat fără să simt vreun efort. Mă 
rugam numai la Domnul să mă lase să intru în catedrală. M-am închinat la moaşte 
şi am fost fericită, mă simţeam uşoară şi liberă! Simţământul pe care l-am avut, de 
recunoştinţă, de evlavie, nici măcar nu pot să-l redau în cuvinte. Apoi am simţit că 
durerea mă părăseşte, am început să ridic mâna, să o întorc spre spate, iar ieri - 26 
mai - mi-am ridicat nepoțelul în braţe. Mulţumesc lui Dumnezeu, marelui mucenic 
şi tămăduitor Pantelimon pentru vindecare şi nu pot exprima în cuvinte ceea ce 
simt, îmi vine să plâng de fericirea şi de mângâierea duhovnicească pe care o am. 


Galina, Moscova 


24.05.1996 

Sîntem recunoscători Domnului, Maicii Domnului şi marelui mucenic Pantelimon 
pentru mila şi harul arătat şi pentru tămăduirea primită de sora noastră Mariamna. 
Pe piciorul stâng avea de şapte ani o ulceraţie sub formă de excrescenţă. 1 s-a 
propus să facă operaţie, dar ea s-a închinat de câteva ori la moaştele marelui 
mucenic Pantelimon şi a uns cu ulei locul bolnav. O, minune! Excrescenţa a 
scăzut, iar din rană a curs un lichid cu miros greu. Suntem recunoscători pentru 
mila arătată nouă, păcătoşilor. 


Schiegumena Pinna cu surorile Mănăstirea Novo-Alexeevsk 


22.05.1996 

Mai mult de zece ani am suferit de maladii ginecologice: hiperplazie, endometrie, 
miom, endometrioză. Am fost propusă pentru operație şi mi s-au făcut analizele 
preoperatorii. După ce m-am închinat la moaşte, am venit la medic pentru a se lua 


decizia finală. Mi s-au mai făcut odată analizele şi medicul a spus că sunt perfect 
sănătoasă. 


Ilanuşkevici Nina Vsevolodovna, Moscova 


26.05.1996 

Am fost bolnavă mintal, nu puteam să mă împărtăşesc. Astăzi m-am împărtăşit. M- 
am lăsat de fumat după ce am mers prima dată la moaşte. Mulţumesc Domnului 
Dumnezeului nostru şi sfântului Său marele mucenic Pantelimon pentru 
tămăduirea sufletului şi a trupului meu. 


Iziumenko Evghenia, Moscova 


29.05.1996 

În 1964 am fost operată, dar s-a greşit: a fost lăsat un tampon de vată în tractul 
intestinal. La 12 ore după operaţie aveam o temperatură de 42*C. Profesorul a 
stabilit că este vorba de o cangrenă a intestinului şi a decis repetarea urgentă a 
operaţiei. 


Înainte de operaţie a apărut la mine în spital o stareță necunoscută. Ea a spus că 
este trimisă de la Dumnezeu la adresa care 1 s-a indicat şi că ştie numele meu şi mă 
cunoaşte. A mai spus că în vis i-a apărut de trei ori un om şi i-a poruncit să vină 
imediat la mine la spital şi a dat numele meu. 1 s-a arătat să ia cu sine acatistul 
Sfântului tămăduitor Pantelimon. Numele stareţei era Eufrosina. 


În ajun, de la părintele meu duhovnic, ieroschimonahul Nectarie de la catedrala 
Maicii Domnului Kazanskaia, oraşul Eleţ, unde se află pristolurile Sfântului 
Pantelimon tămăduitorul de boale şi a icoanei Semnul Maicii Domnului, mi s-a 
trimis icoana Sfântului tămăduitor Pantelimon şi o scrisoare cuprinzând 
previziunea vindecării mele de către marele mucenic Pantelimon, arătată lui în vis. 


Eufrosina mi-a spus că trebuie să citesc acatistul pe care mi l-a adus în faţa icoanei 
tămăduitorului Pantelimon - trimisă mie de părintele Nectarie. A spus ca în noaptea 


de dinainte de operație să-l citesc. Dimineaţa am fost operată. Operația a reuşit. 


Vakulenko Pelagheia Mihailovna, Moscova 


31.05.1996 


Mulţumim lui Dumnezeu şi Sfântului Pantelimon tămăduitorul. Am suferit cinci 
ani de diabet zaharat. Pe 29 septembrie m-am întors de la policlinică: procentul de 
zahăr a scăzut până la normal. Slavă lui Dumnezeu! 


Bulaeva Valentina Feodorovna paznic al 
bisericii Sfinţilor 40 de Mucenici din Sevastia 


5.05.1996 

Vindecarea auzului: la ora 0.30. Auzeam prost cu urechea stângă, vindecarea s-a 
petrecut într-o clipită, imediat ce am cerut în rugăciune să alunge demonul 
surzeniei şi să-mi tămăduiască auzul. Citesc necontenit rugăciunea lui lisus. 


Kolomieţ Grigori 
6.05.1996 
Am suferit de durere de urechi din timpul iernii, apoi a venit surzenia. După ce m- 
am închinat la sfintele moaşte, durerea din urechi mi-a dispărut. Slavă lui 
Dumnezeu! 


lonina, Moscova 
6.05.1996 
Mă durea o măsea atât de tare încât mă hotărâsem s-o scot. M-am închinat la 
sfintele moaşte şi durerea mi-a trecut cu desăvârşire, aşa că am refuzat să-mi scoată 
măseaua. Stăteam prost cu vederea (+5), mă temeam pentru ochii mei. M-am 
închinat încă odată la sfintele moaşte (a cincisprezecea oară) şi am început să văd 
clar fără ochelari. Minunat este Dumnezeu întru sfinții Săi! 


K.G., Sankt-Petersburg 


6.06.1996 

Am fost grav bolnavă mintal. Am aflat că a fost adus capul Sfântului Pantelimon. 
Îmi doream foarte mult vindecarea mea şi a copilaşilor, dar mi-era teamă să mă 
apropii. Însă după ce am sărutat sfintele moaşte, am simţit o uşurare. A treia oară 
am venit eu singură. Pe fiul meu îl dureau ochii. Când s-a apropiat de moaşte a 
simţit un pic durere în ochi, apoi uşurare şi a spus: „Mamă, Sfântul Pantelimon m-a 
vindecat". Din mila lui Dumnezeu ne-am însănătoşit. Slavă lui Dumnezeu pentru 
toate! Pătimitorule şi tămăduitorule Pantelimoane, roagă-te lui Dumnezeu pentru 
noi! 


O enoriaşă a catedralei icoanei Maicii Domnului 
Axion Estin Crimeea, Oktiabrskoe 


7.06.1996 

Când m-am închinat la sfintele moaşte ale marelui mucenic şi tămăduitor 
Pantelimon pentru a treia oară la mănăstirea Novosspaskoe, am fost vindecată. 
Timp de nouă ani am suferit de rinichi, iar acum nu mă mai dor. 


Roaba lui Dumnezeu Elena, catedrala 
Chipului nefăcut de mână al Mântuitorului Hristos, Ghireevo 


7.06.1996 

M-am închinat de trei ori la moaştele Sfântului mare mucenic şi tămăduitor 
Pantelimon. Mă pregăteam pentru operație. O ultimă analiză a arătat că operaţia nu 
mai este necesară. 


Larisa Pavlovna L., Moscova 


9.06.1996 

Nepoata mea Xenia a avut vreme de patru ani o puternică diateză (ulceraţii). După 
ce a mers la moaştele plăcutului lui Dumnezeu Pantelimon (la catedrala 
Bogoiavlenski şi de două ori la mănăstirea Sviato-Danilovsk) s-a petrecut o 
ameliorare, ulceraţiile s-au cicatrizat. 


Valentina (bunica), Moscova 


10.06.1996 
In numele Tatălui şi al Fiului şi al Sfântului Duh acum şi pururea şi în vecii 
vecilor. Amin. Minunate sunt lucrurile Tale, Doamne, şi ale sfinților Tăi! 


Vreau să vă povestesc despre o minune pe care a săvârşit-o Domnul asupra mea 
prin mijlocirea marelui Său mucenic Pantelimon. În 1927, eram o fetiţă de trei ani 
şi aveam difterie într-o formă severă. Eram internată la spital împreună cu mama. 
Medicii au spus că nu voi suporta această maladie şi au prevenit-o să se 
pregătească de înmormântare. Mi-au cusut o rochiţă pentru înmormântare şi mi-au 
adus-o la spital. Mama mea era foarte credincioasă şi se ruga neobosit la 
Dumnezeu pentru salvarea mea. Crezând cu tărie în marele mucenic Pantelimon, 
ea purta cu sine icoana lui şi se ruga cu stăruinţă să mă salveze, în acea noapte mi 
s-a făcut rău de tot. Agitată, mama aştepta moartea mea. Nu mai respiram, unghiile 
mi se albăstriseră. Mama mi-a umezit buzele cu apă sfințită, mi-a pus pe piept 
iconița mucenicului Pantelimon şi s-a rugat tot timpul la el. Eu am amuţit. Mama a 
crezut că am murit, dar deodată a auzit un şopot. Eu am chemat-o şi i-am şoptit: 
„Mamă, unde-i doctorul acela cu hăinuţe frumoase, care mi-a uns gâtul, cheamă-l". 


în salon nu cra nimeni, iar mama a înţeles că era vorba de marele mucenic 
Pantelimon şi 1-a mulțumit fierbinte pentru minunata lui tămăduire. Mi-a revenit 
respiraţia, obraji şi-au recăpătat culoarea roz şi am revenit la viaţă. Mare a fost 
uluirea doctorului, când m-a văzut dimineaţa şezând în pat, şi a zis: „E un caz ne 
mai întâlnit de însănătoşire". 


Mama mi-a repetat mereu aceste lucruri pentru ca eu să le ţin minte şi să mă rog la 
Sfântul mare mucenic şi tămăduitor Pantelimon. Şi, iată, acum, după 70 de ani, 
Domnul m-a învrednicit să mă închin la sfântul cap al marelui mucenic Pantelimon 
şi să-1 aduc mulțumiri pentru că m-a tămăduit. 


Slavă ţie, sfinte mare mucenice Pantelimoane, pentru minunata tămăduire pe care 
mi-ai dăruit-o. 


Doamne lisuse Hristoase, Fiul lui Dumnezeu, Preasfântă Născătoare de Dumnezeu 
ŞI toți sfinţii, miluiți-ne pe noi, cei ce nădăjduim întru voi. 


Loghinova Nina Alexeevna 


XR 


Alioşa Liubţev, născut în 1992, nu a vorbit de la naştere şi de asemeni s-a oprit din 
creştere. După ce s-a închinat la moaşte, evoluţia mintală a devenit normală, ba în 
anumite privinţe îi depăşeşte pe cei de o vârstă cu el. Toate acestea s-au petrecut 
datorită ajutorului primit de la Sfântul mare mucenic Pantelimon. 


Din 1994 până în 1998 am suferit de dureri la stomac şi de arsuri la esofag. Medicii 
nu au găsit nimic. Am scăpat de dureri datorită ajutorului Sfântului marelui 
mucenic Pantelimon. 


Liubţev a Olga 


XR 


Kuzmiceva Serafima Alexeevna, născută în 1916, în 1995, după o boală de lungă 
durată, a început să zacă, nici măcar nu putea să şadă, pe picior 1 s-au deschis nişte 
ulceraţii trofice. Doctorii au spus că boala este incurabilă, iar cu timpul poate 
evolua înspre cangrenă. După ce 1 s-a uns piciorul cu ulei de la moaştele Sfântului 
Pantelimon, ulceraţiile au dispărut fără urmă. De asemenea am scăpat şi de 
problemele la creier, adică gândirea mi s-a limpezit cu totul, fiindcă cu jumătate de 
an în urmă nu recunoşteam pe nimeni. Am început să şed în pat. Aducem 
mulţumiri Sfântului tămăduitor Pantelimon. 


Rudele femeii însănătoşite 


XR 


Am suferit mulţi ani de sindromul epileptic, de mari dureri de cap cu pierderea 
cunoştinței. După rugăciunile aduse plăcutului lui Dumnezeu şi multmilostivului 
tămăduitor Pantelimon şi după mărturisirea păcatelor mele, am simţit o puternică 
ameliorare a bolii. 


Cekova Iulia, Elektrostal 
RX 

Acum peste douăzeci de ani mi-a îngheţat un picior şi mi-a degerat celălalt, şi de 
atunci tot le-am simţit îngheţate. Şi iarna şi vara dormeam cu ciorapi de lână. În 
toţi aceşti ani m-am tratat în fel şi chip: şi acasă, şi la spital. În ultima vreme, pe 
timpul nopți, am început să am cârcei la picioare, aveam dureri groaznice. De 
curând am căpătat cartea cu „Viaţa, suferinţele şi minunile Sfântului mare mucenic 
şi tămăduitor Pantelimon” cuprinzând şi imaginea sfântului pătimitor. Citind 
cartea, am cerut în gând plăcutului lui Dumnezeu să mă tămăduiască de boală. 


Într-o noapte am avut spasme teribile la picior şi atunci, disperată, am rostit 
rugăciunea lui lisus. Încetişor durerea a dat înapoi. Dimineaţa, eu, mult păcătoasa, 
m-am adresat minunatului doctor şi tămăduitor Pantelimon, m-am rugat cu râvnă 
în faţa icoanei lui, am citit acatistul sfântului pătimitor şi am uns cu ulei din 
candelă nu numai picioarele, ci şi toate locurile bolnave. Am aşezat la căpătâi 
icoana mucenicului din carte, iar cartea am pus-o sub pernă. ŞI... minune! 
Picioarele pur şi simplu nu mai voiau să stea în ciorapi; i-am scos cu teamă, dar 
toată noaptea am dormit liniştită. Noaptea am simţit o mireazmă de nedescris, şi ţin 
bine minte cum am inspirat profund de câteva ori. A treia noapte am făcut acelaşi 
lucru şi iar s-a simţit o mireazmă, dar cu totul alta. 


Acum picioarele nu-mi mai produc neplăceri, dorm fără ciorapi, iar locurile 
bolnave pe care le-am uns cu ulei nu mă mai dor nici ele. Eu cred, şi cred cu tărie: 
deşi sunt o mare păcătoasă, am fost vindecată prin mila lui Dumnezeu, a 
Preacuratei Sale Maici, şi prin puterea tămăduitoare a Sfântului mare mucenic şi 
tămăduitor Pantelimon. 


Seriapina Galina Atexandrovna, Astrahan 


XR 


Pe 9 august 1998, mă găseam în catedrala Sfinţilor mucenici Adrian şi Natalia. Se 
ținea slujba Sfântului mare mucenic Pantelimon. Eu am stat lângă icoana lui şi m- 


am închinat la părticica din moaştele sale. Seara am fost dus de acasă cu salvarea, 
având o durere acută în zona sternului. Spre dimineaţă mi-au trecut toate durerile, 
iar la plecare doctorii au spus: „Nu ai nimic, mergi acasă." Nu mi-a venit să cred, 
mai ales că am formaţie medicală. A rămas să fiu examinat ambulatoriu. 


Pe 12 august mi s-a explicat că mi-a ieşit o piatră din vezica biliară şi mi s-a pus 
diagnosticul: ulcerație a stomacului în fază acută, inflamare a esofagului şi gastrită. 
De spaimă, în aceeaşi zi m-am lăsat de fumat şi de atunci n-am mai tuşit. Am 
început să mă rog la Sfântul mare mucenic Pantelimon şi i-am spus duhovnicului 
meu, părintele Nicolai, ce s-a întâmplat. Acesta s-a rugat şi el. 


Aveam bani numai pentru cincisprezece zile de tratament, deşi era nevoie de opt 
săptămâni. Am fost examinat din nou pe ll septembrie. Nu s-au mai descoperit 
nici ulceraţii, nici inflamări ale esofagului. Acum nu fumez, nu am tuse (deşi 
înainte, la serviciu, mulţi ani la rând, ieşeam afară de câte trei ori ca să tuşesc) şi 
am şi uitat că fumam cândva. Slavă lui Dumnezeu! 


Iuri, Moscova 


La mijlocul lunii lui februarie 1994, am început să fac puroi la degetul mare de la 
piciorul drept. În același timp aveam pneumonie şi mi se făceau antibiotice, dar 
acestea nu aveau efect asupra degetului cu puroi, care se umflase şi mai tare. Nici 
un tratament încercat de medici nu a folosit la nimic: nici unguentele speciale, nici 
băile antiseptice, nici altele. Toate acestea, în cel mai bun caz, doar rețineau 
puroiul, dar la cea mai mică apăsare pe deget buba se spărgea. Şi pentru că de un 
an şi jumătate aveam diabet zaharat în formă severă, medicii se temeau de 
cangrenă şi au propus să mă opereze. lar când mi s-a inflamat şi alt deget de la 
acelaşi picior, atunci aproape că am acceptat operația. 


Cu toate acestea, în vara lui 1994 şi în cea a lui 1995, am fost la mănăstirea 
Uspenski de la Odessa, iar ulceraţiile aproape că au trecut cu totul. Atunci am 
refuzat să mă operez. larna pneumonia mi-a revenit şi nimeni nu putea înţelege ce 
se petrece totuşi cu degetele. Chirurgii insistau că amelorările din timpul verii sunt 
o întâmplare, de la apa mării, ş.a.m.d., şi cereau să mă "taie", dar familia mea şi eu 
însumi nu am fost de acord. 


Când în 1996, au fost aduse la Moscova moaştele Sfântului mare mucenic 
Pantelimon, voiam foarte mult să mă închin la ele, deşi socoteam că nu voi putea 
să stau în picioare la rând vreme de mai multe ore. Totuşi, Dumnezeu m-a ajutat să 
mă pot închina la sfintele moaşte. După aceasta pur şi simplu am uitat de 


inflamații, iar când mi-am amintit şi m-am uitat, am văzut că una din ele trecuse 
deja, iar cea mai gravă abia se mai vedea. Curând după aceea a dispărut definitiv. 
Astfel, la rugăciunile Sfântului şi marelui mucenic Pantelimon, Domnul mi-a 
dăruit sănătatea, pe care medicii nu puteau să mi-o dea. 


Lebedev Dimitri lurevici, Moscova 
A 
La începutul lui decembrie 1997, am avut o puternică criză cardiacă. Cardiograma 
a arătat modificări difuze ale miocardului. Tratamentul nu a ameliorat aceste 
modificări, iar medicul m-a informat că aşa va rămâne pentru totdeauna. 


În aprilie anul următor, băiatul meu mi-a adus cartea „Viaţa, suferințele şi minunile 
Sfântului mare mucenic şi tămăduitor Pantelimon", acatistul şi o iconiţă cu chipul 
său. M-am apucat imediat să citesc şi am rămas uimit de minunile tămăduirii, 
cugetând la faptul că poate se va petrece şi cu mine o asemenea minune. Cerând cu 
stăruinţă acest har de la tămăduitorul Pantelimon, l-am primit: îndată am simţit o 
îmbunătăţire şi am putut să mă descurc fără nitroglicerină şi validol. Spre uimirea 
medicului, cardiogramele au arătat că nu mai există modificări ale miocardului. 


Eu socot că tămăduirea s-a petrecut prin milostivirea lui Dumnezeu datorită 
sfântului plăcut lui Dumnezeu şi tămăduitorului Pantelimon. Aduc mulțumiri 
Sfântului mare mucenic pentru vindecarea bolii. 


Goliatina N.N., Komsomolsk, regiunea Ivanovo 


Iubite întru Domnul părinte egumen Nikon, vă scrie roaba lui Dumnezeu Zinaida. 
Vreau să vă înştiințez despre minunatele tămăduiri pe care mi le-a dăruit 
Dumnezeu prin mijlocirea Sfântului Său marele mucenic Pantelimon. Anul trecut 
am fost în interes de serviciu la Moscova. Am trecut şi pe la biserica sfinției 
voastre unde am cerut ulei din candela de la moaştele Sfântului mare mucenic 
Pantelimon. Şi iată că, în toamna lui 1997, am început să am dureri la piept. 
Medicul ginecolog mi-a pus diagnosticul de mastopatie şi intenţiona să mă trimită 
la analize la secția de oncologie. 


Într-o stare de spirit apăsătoare, am venit acasă şi mi-am adus aminte de uleiul de 
la moaşte şi mi-am uns pieptul cu el, spunând o rugăciune. Am făcut acelaşi lucru 
şi în următoarele 2-3 zile. Durerea a trecut, iar nodulii s-au resorbit, însă, cum sunt 
o persoană disciplinată, am zis să merg şi la clinică. Doctorul m-a cercetat 
îndelung, după care a întrebat: „Dar de ce-aţi venit la mine? Eu nu găsesc nimic 


bolnav la dumneavoastră”. Am cunoscut o bucurie fără margini. Apoi nu am mai 
trecut pe la alți doctori şi mă simţeam perfect sănătoasă. 


Apoi, pentru păcatele mele, Domnul mi-a trimis în februarie 1998 o durere 
similară. Dar de data asta n-am mai stat pe gânduri: imediat ce am simţit durerea la 
piept, o umflătură şi nodului, în aceeaşi seară am apelat la rugăciune şi la 
„tratamentul" verificat: uleiul mucenicului Pantelimon, iar dimineaţă nu mai 
aveam dureri! 


Astfel, cu adevărat în chip minunat, Domnul este proslăvit întru sfinţii Săi! Vă rog 
mult să înştiinţaţi despre aceste tămăduiri minunate pe cei de la mănăstirea rusă a 
Sfântului Pantelimon de la Muntele Athos, să slujiți un acatist de mulţumire 
Sfântului mare mucenic şi tămăduitor Pantelimon şi să vă rugaţi pentru mine 
păcătoasa şi neştiutoarea roabă a lui Dumnezeu Zinaida. 


Sfârşit şi lui Dumnezeu Slavă! 


Racia cu moaştele 
sfântului 
Pantelimon 
de la 
mănăstirea 
iba | RUSSIKON 

a de la sfântul 


ă ră, Munte Athos. 


Tropar, glas 3: Purtătorule de chinuri, Sfinte şi tămăduitorule Pantelimon, roagă pe 
Milostivul Dumnezeu să dea iertare de greşeli sufletelor noastre. 


Acatistul Sfântului mare mucenic Pantelimon (27 iulie/9 august) 


Condacul 1 

Înaintea celui cu chip şi nevinovăție îngerească, a vrednicei slugi a Domnului 
nostru, care prin nestrămutată credinţă s-a învrednicit a sta alături de scaunul 
nemuritorului împărat, Pantelimon, ridicăm rugăciunile noastre şi cerem să ne 
asculte durerile şi cu puterea ce-i este dată de la Dumnezeu ca un doctor fără de 
arginţi, să ne cerceteze degrab şi să înlăture de la noi bolile sufleteşti şi trupeşti, ca 
izbăviţi cu platoşa bunătăţii sale, în tresăltări de bucurie, să-i cântâm: Bucură-te, 
mare mucenice şi tămăduitorule Pantelimoane! 


Icosul 1 

Din pruncie ţi-ai păstrat sufletul curat, mucenice, căci maica ta cu mare grijă ţi-a 
sădit în inimă credinţa în dulcele lisus, pe care mai târziu bătrânul Ermolae, 
stropind-o cu apa cea vie, pe care şi el o avea de la împăratul nemuritor, ai părăsit 
păgânătatea şi ţi-ai deschis larg sufletul să primeşti pe Hristos; pentru care îți 
cântăm: 

Bucură-te, sfinte cu adâncă judecată; 

Bucură-te, că dreaptă ţi-a fost credinţa urmată; 

Bucură-te, al pieritonilor zei dispreţuitor; 

Bucură-te, al blândului lisus următor; 

Bucură-te, că după Domnul ai însetat; 

Bucură-te, că dreaptă răsplătire ai căpătat; 

Bucură-te, că n-ai ținut la bogății pământeşti; 

Bucură-te, cel ce ţi-ai adunat comori cereşti; 

Bucură-te, cel ce stai între cetele sfinţilor; 

Bucură-te, ajutătorul năpăstuiţilor; 

Bucură-te, podoaba creştinilor cea nepreţuită; 

Bucură-te, mângâierea noastră mult dorită; 

Bucură-te, mare mucenice şi tămăduitorule Pantelimoane! 


Condacul al 2-lea 

De mic rămas fără mamă, sfinte, ai fost dat de tatăl tău la învăţătură păgânească şi 
la meşteşugul vindecărilor cu puterea zeilor; dar ca o trestie neînfrântă ai rămas în 
mijlocul vânturilor vrăjmaşe şi nu ai găsit alinare până ce n-ai aflat calea 
Dumnezeului celui adevărat, căruia îi cântăm: Aliluia! 


Icosul al 2-lea 


Adânc fiind rănit de dragostea în Hristos, când veneai de la Ermolae şi ai întâlnit 
pe copilul muşcat de viperă, atunci întâia oară te-ai rugat în genunchi lui 
Dumnezeu, de la care a şi venit mântuirea, căci copilul a înviat, vipera a murit, iar 
tu ai primit botezul şi te-ai împărtăşit cu trupul şi cu sângele Domnului; pentru care 
te lăudăm aşa: 

Bucură-te, tinereţe închinată lui Hristos; 

Bucură-te, nădejdea bolnavilor cea cu folos; 

Bucură-te, cel ce ştii să înalți la ceruri rugăciuni; 

Bucură-te, cel ce peste noi reverşi minuni; 

Bucură-te, că Domnul putere ţi-a dat; 

Bucură-te, cel ce copilul ai înviat; 

Bucură-te, bucuria multor îndureraţi; 

Bucură-te, uimirea multor învăţaţi; 

Bucură-te, ostaş neînvins al lui Hristos; 

Bucură-te, că ai aprins credinţa creştină în inimile multora; 

Bucură-te, întoarcerea multor rătăciţi; 

Bucură-te, mângâierea celor amărâţi; 

Bucură-te, mare mucenice şi tămăduitorule Pantelimoane! 


Condacul al 3-lea 

Deşi cu trup omenesc pe pâmânt, sufletul ţi l-ai înălţat spre cer. Pentru aceasta, cu 
dreptate te privesc credincioşii ca pe o stea cerească, de unde vine raza mântuirii în 
toate necazurile; drept care împreună cu tine cântăm lui Dumnezeu: Aliluia! 


Icosul al 3-lea 

Râvnă multă ai pus, sfinte, ca să întorci de la închinarea de idoli către Domnul 
chiar pe tatăl tău, dar el tot păgân a rămas, până ce a văzut tămăduirea pe care ai 
dat-o, în numele lui Hristos, unui orb şi atunci împreună cu acela, a primit botezul. 
Pentru aceasta primeşte de la noi laudă ca aceasta: 

Bucură-te, cercetător al durerilor; 

Bucură-te, vindecător al orbilor; 

Bucură-te, cel ce dai lumină ochilor trupeşti şi celor sufleteşti; 

Bucură-te, sfărâmător al curselor diavoleşti; 

Bucură-te, al sufletului tău vânător; 

Bucură-te, al doctorilor doctor; 

Bucură-te, că lucrezi cu puterea lui Dumnezeu; 

Bucură-te, că în tine nădăjduim şi noi; 

Bucură-te, stăvilar al potrivnicilor; 

Bucură-te, lauda îngerilor; 

Bucură-te, a păgânilor mirare; 


Bucură-te, bucuria mamei tale; 
Bucură-te, mare mucenice şi tămăduitorule Pantelimoane! 


Condacul al 4-lea 

Ca norul ce umbrea pe evrei în pustie, astfel te-ai arătat Nicomidiei şi apoi întregii 
lumi, căci oricine aleargă la tine cu credinţă găseşte alinare, fiind împuternicitul şi 
alesul Domnului, căruia pentru darul ce ţi-a dat îi cântăm: Aliluia! 


Icosul al 4-lea 

Ca fulgerul s-a răspândit vestea bunătăţii şi a minunilor tale, sfinte, făcând să se 
îngrijoreze învățătorii păgâni, care îndată au cerut împăratului pierderea ta, ca a 
unuia ce eşti părtaşul lui Hristos, iar tu neabătut ai rămas în credinţă; pentru care îți 
cântăm: 

Bucură-te, cel ce ţi-ai împărțit moştenirea săracilor; 

Bucură-te, cel ce prin case şi închisori milostenie şi tămăduiri aduci celor necăjiţi; 
Bucură-te, îngrozirea păgâneştilor conducători; 

Bucură-te, că deşertăciunea păgânească vrei să omori; 

Bucură-te, cel ce împăratului ai fost împotrivitor; 

Bucură-te, că Hristos în luptă ţi-a fost întăritor; 

Bucură-te, că mulțime de chinuri ţi-au pregătit; 

Bucură-te, cel ce cu răbdare chinurile ai suferit; 

Bucură-te, că mulţi, privindu-te, cu tine au crezut; 

Bucură-te, cel ce Domnului noi mucenici ai făcut; 

Bucură-te, cel ce simţi bucurie în chinuri; 

Bucură-te, cel de la care moştenim frumoase pomeniri; 

Bucură-te, mare mucenice şi tămăduitorule Pantelimoane! 


Condacul al 5-lea 

Cele ce pentru păgâni erau de preț pentru tine erau fără de preţ şi cele fără de 
preț la ei erau de mare preț la tine, căci ai disprețuit dregătoriile şi bogăţiile 
vremelnice cu care erai ispitit, pentru a câştiga bunătăţile nepieritoare de la 
Dumnezeu, căruia îi cântăm: Aliluia! 


Icosul al 5-lea 

Neînduplecat văzându-te, împăratul a poruncit să fii spânzurat gol pe lemn, cu fiare 
să fu sfâşiat şi cu făclii ars, dar nepieritorul împărat neatins te-a păstrat, spre 
uimirea tuturor; de care lucru şi noi minunându-ne, cântăm: 

Bucură-te, că ai dovedit împăratului puterea lui Dumnezeu; 

Bucură-te, că un vechi slăbănog s-a tămăduit prin darul tău; 

Bucură-te, că păgânătatea de ruşine a rămas; 


Bucură-te, că vrăjmaşii ţi-au cerut noi torturi într-un glas; 
Bucură-te, sfinte, care ţi-ai pus trupul spre chinuri; 
Bucură-te, cel pătruns de credinţă adâncă; 

Bucură-te, că, gândindu-te la Domnul, te-ai mângâiat; 
Bucură-te, că, Hristos în chipul lui Ermolae ţi s-a arătat; 
Bucură-te, că fiarele cu care erai sfâşiat ca ceara s-au muiat; 
Bucură-te, că de pe lemnul chinurilor sănătos ai fost slobozit,; 
Bucură-te, că făcliile cu care erai ars s-au stins; 

Bucură-te, că înfocată credinţă în inimile multora ai aprins; 
Bucură-te, mare mucenice şi tămăduitorule Pantelimoane! 


Condacul al 6-lea 

Pe gânduri ai pus pe cei ce te chinuiau, sfinte, şi încruntaţi la faţă şi la suflet, se 
întrebau de unde ai atâta putere şi de ce zeii nu te pierd? Atunci au iscodit noi 
chinuri, pe care tu primindu-le încrezător în puterea lui Dumnezeu, cântai: Aliluia! 


Icosul al 6-lea 

Plumb mult într-un cazan punând şi sub limbile focului topindu-l, ai fost aruncat în 
această văpaie cu nădejdea deşartă că acum se va sfârşi cu tine, dar tu, viteazule 
mucenic, iarăşi nevătămat ai rămas, precum mai înainte Dumnezeu păzise pe 
măritul apostol loan. Pentru aceasta îţi cântăm: 

Bucură-te, floarea nădejdilor către Dumnezeu; 

Bucură-te, în boli şi în necazuri izbăvitorul meu; 

Bucură-te, pentru noi, păcătoşii, al lui Dumnezeu îmblânzitor; 

Bucură-te, al rugăciunilor noastre către Domnul purtător; 

Bucură-te, tare sprijinitor al copiilor noştri; 

Bucură-te, îndestularea cea bună a caselor noastre; 

Bucură-te, rouă ce inimile răcoreşti; 

Bucură-te, cel ce de asupriri ne izbăveşti; 

Bucură-te, vindecarea celor ce de la oameni nu-şi găsesc alinare; 

Bucură-te, că din valurile deznădejdilor prin tine aflăm izbăvire; 

Bucură-te, cel ce văpaia plumbului ai răcorit; 

Bucură-te, cel ce cunună neveştejită ţi-ai pregătit; 

Bucură-te, mare mucenice şi tămăduitorule Pantelimoane! 


Condacul al 7-lea 

Zile de-a rândul ai fost chinuit, sfinte, dar acestea mai multă răsplătire ţi-au adus şi 
mulțumirea mai mult ţi-a crescut, când cu chinurile tale, dor mare ai aprins în 
inimile multora, să părăsească zeii şi să treacă la Hristos, cântându-l: Aliluia! 


Icosul al 7-lea 

Piatră ţi-au legat de gât, Pantelimoane, şi în mare ai fost aruncat, dar Stăpânul 
mărilor şi pe tine şi piatra a făcut-o uşoară şi plutitoare, căci ai mers pe luciul apei, 
ieşind la mal. Deci, bucurându-ne şi minunându-ne, îţi cântăm: 

Bucură-te, cel ce nu te înfricoşezi de chinuri, viteazule; 

Bucură-te, cel înarmat cu bărbăţie şi credinţă, alesule; 

Bucură-te, al puterii firii înfrângâtor; 

Bucură-te, al adâncului măru stăpânitor; 

Bucură-te, plutitor deasupra apelor; 

Bucură-te, vieţuitor deasupra ispitelor; 

Bucură-te, tinere plin de mireasmă duhovnicească; 

Bucură-te, dobânditor de slavă cerească; 

Bucură-te, liman al celor îngreuiaţi; 

Bucură-te, mulţumirea celor îndureraţi; 

Bucură-te, răspânditorule al credinţei; 

Bucură-te, iubitorule al umilinţei,; 

Bucură-te, mare mucenice şi tămăduitorule Pantelimoane! 


Condacul al 8-lea 

Nici tinereţea, nici nevinovăția şi nici puterea minunilor tale, n-au schimbat 
inimile chinuitorilor, ci mai rău sporind în mânie, îţi iscodeau alte pătimiri 
crezând că pot pune lumina Sub obroc; iar tu făclie mai luminoasă te arătai, spre 
bucuria lui Dumnezeu cântând: Aliluia! 


Icosul al 8-lea 

Neîncetat ai fost ispitit cu bunătăţi şi cinstiri lumeşti, dar ca pe nişte curse în calea 
către cer judecându-le, ai fost aruncat în mijlocul leilor şi neliniştiţi te-au privit, 
dorind să-ţi vadă trupul sfâşiat;, dar Stăpânul tuturor gurile fiarelor a închis; pentru 
care îți cântăm: 

Bucură-te, cel ce eşti cu nevinovăție încununat; 

Bucură-te, că pentru nevinovăție la chinuri ai fost dat; 

Bucură-te, că lupta cea bună ai luptat; 

Bucură-te, că Dumnezeu minunat te-a arătat; 

Bucură-te, lumină ce sub obroc nu s-a putut pune; 

Bucură-te, vieţuitor plin de fapte bune; 

Bucură-te, cel ce bunătăţile lumeşti curse le socoteşti; 

Bucură-te, că te-ai făcut asemenea oștilor cereşti; 

Bucură-te, noule Daniele, aruncat în mijlocul leilor; 

Bucură-te, că fiarele s-au făcut asemenea mieilor; 

Bucură-te, că vrăjmaşii doreau să te piarză; 


Bucură-te, că Hristos nevătămat te-a păzit; 
Bucură-te, mare mucenice şi tămăduitorule Pantelimoane! 


Condacul al 9-lea 

Văzând tăria ta, sfinte, mulţi din păgâni au crezut în Hristos, pentru care lucru 
împăratul de mânie a fost cuprins, iar tu, Pantelimoane, te veseleai pentru vânări de 
noi suflete, cu care şi noi cântăm lui Dumnezeu: Aliluia! 


Icosul al 9-lea 

Și pe roată cu cuie ai fost chinuit, dar roata s-a sfărâmat, lovind pe mulţi 
necredincioşi şi fermecător socotindu-te, ai mărit pe preotul Ermolae, dascălul tău. 
Atunci cu trei ostaşi te-au însoțit, sfinte, spre a-l aduce împăratului care şi lui îi 
dorea sfârşitul. Deci pentru noua jertfă ce prin tine se pregăteşte grăim: 

Bucură-te, propovăduitorul dumnezeieştii credinţe; 

Bucură-te, cel ce înfrunţi mânule aprinse; 

Bucură-te, că pe roată ai fost strunjit; 

Bucură-te, că de creştinătate eşti preamărit; 

Bucură-te, cel ce ai fost socotit fermecător; 

Bucură-te, căci cu Hristos te-ai arătat biruitor; 

Bucură-te, al lui Ermolae de mucenicie vestitor; 

Bucură-te, căci cu dascălul tău eşti pătimitor; 

Bucură-te, că ucenici ai lui Ermolae, Erimp şi Ermocrat s-au arătat; 

Bucură-te, că la moartea lor, pământul s-a cutremurat; 

Bucură-te, cel ce Treimi pe pământ ai slujit; 

Bucură-te, că prin vindecări doctor al Domnului te-ai dovedit; 

Bucură-te, mare mucenice şi tămăduitorule Pantelimoane! 


Condacul al 10-lea 

Zadarnice au fost chinurile păgânilor, sfinte, căci drumul ţi-a fost drept către 
Hristos; pentru aceasta te-ai învrednicit de darul tămăduirilor ce-l verşi tuturor 
celor ce cu credinţă vin la tine cu rugăciuni şi cu care cânţi lui Dumnezeu: Aliluia! 


Icosul al 10-lea 

Cine nu te va lăuda, văzându-te cu ochii minţii, că ai fost împins şi izbit ca un 
răufăcător, spre marginea Nicomidiei, unde ţi se hotărâse tăierea capului şi tu mai 
liniştit şi mai vesel te-ai arătat. Pentru aceasta din nou primeşte această laudă: 
Bucură-te, cel ce loviri ca Domnul ai primit; 

Bucură-te, că pentru lisus toate ai suferit; 

Bucură-te, că în chinuri Domnului slavă dădeai; 

Bucură-te, că împărăţia cerească cu dor o căutai; 


Bucură-te, că numele din Pandoleon ţt-a fost schimbat; 
Bucură-te, că glas din cer Pantelimon te-a chemat; 
Bucură-te, că după nume eşti mult-miluitor; 

Bucură-te, că după fapte eşti mult-îndurâtor; 

Bucură-te, că faţa ca de înger ţi s-a făcut; 

Bucură-te, că chinuitorii în lături s-au abătut; 

Bucură-te, că spre lovire călăii ai îndemnat; 

Bucură-te, că abia îndrăznind capul ţi-au tăiat; 

Bucură-te, mare mucenice şi tămăduitorule Pantelimoane! 


Condacul al 11-lea 
Cu durere drepteredincioşii au privit sfârşitul tău, Pantelimoane; căci tu le-ai fost 
flacără nestinsă a dreptei credinţe, miluitor al celor lipsiţi şi vindecător al celor 
bolnavi, dar ne mângâiem că te-ai suit la Dumnezeu, de unde nu încetezi a privi 
spre mulțimea ce te cheamă în rugăciuni şi, izbăvind-o de dureri, cânţi lui 
Dumnezeu: Aliluia! 


Icosul al 11-lea 

Senin la suflet şi blând la chip ţi-ai primit sfârşitul, trecând astfel în împărăţia 
cerească, unde eşti întâmpinat de Sfânta Treime şi aşezat de-a dreapta Sa, mărit de 
sfinți şi de puterile cereşti; pentru care laudă ca aceasta îți aducem: 

Bucură-te, mireasmă ce până la cer te-ai ridicat; 

Bucură-te, că duhul tău Treimi l-ai încredinţat; 

Bucură-te, mult-plânsule de credincioşii pământului; 

Bucură-te, mult-lăudatule de puterile cereşti; 

Bucură-te, a lui Ermolae, Erimp şi Ermocrat bucurie; 

Bucură-te, cu înaintaşii mucenici împreună-vieţuire; 

Bucură-te, că de pământ nicidecum nu te-ai depărtat; 

Bucură-te, că în rugăciuni pe orice credincios ai ascultat; 

Bucură-te, albină ce te-ai îmbogăţit în fapte bune; 

Bucură-te, că ai fost încoronat cu nepieritoare cunune; 

Bucură-te, piatră la temelia creştinătăţii; 

Bucură-te, înfrângător al păgânătăţu; 

Bucură-te, mare mucenice şi tămăduitorule Pantelimoane! 


Condacul al 12-lea 

Lupta cea bună ai luptat, credinţa ai păstrat, mulţumindu-ţi sufletul, că ai urmat lui 
Hristos, iar pentru noi ai rămas vrednică pildă, ca, privind la tine, să-ţi urmăm 
credinţa şi în ispite să ne înarmăm cu armele tale şi biruitori să mulţumim lui 
Dumnezeu, cântând: Aliluia! 


Icosul al 12-lea 

Și după moarte ai săvârşit minuni, Pantelimoane, căci în loc de sânge lapte a curs 
din grumazul tău şi măslinul de care ai fost legat spre tăiere, în vederea tuturor s-a 
umplut de roade; de aceea iarăşi auzi de la noi: 

Bucură-te, bucuria Tatălui; 

Bucură-te, lauda Fiului; 

Bucură-te, desfătarea Duhului sfânt; 

Bucură-te, miluirea celor de pe pământ; 

Bucură-te, izvor nesecat de tămăduiri; 

Bucură-te, izbăvitor de chinuri; 

Bucură-te, doctor sufletesc şi trupesc; 

Bucură-te, alesule al Tatălui ceresc; 

Bucură-te, cel ce linişteşti sufletele; 

Bucură-te, cel ce îmblânzeşti cugetele; 

Bucură-te, cel ce scapi de urgia duşmanilor; 

Bucură-te, cel ce înlături norul suspinelor; 

Bucură-te, cel ce primeşti gândurile şi puterile; 

Bucură-te, mare mucenice şi tămăduitorule Pantelimoane! 


Condacul al 13-lea (se zice de trei ori): 

Sfinte mare mucenice şi tămăduitorule, Pantelimoane, ţie îți spunem durerile 
noastre de multe feluri şi tu fără întârziere, cu puterea ce o ai de la Dumnezeu, 
spre care ne eşti mijlocitor, auzind suspinuri înăbuşite în noapte, în zi, în pat de 
suferinţă, în călătorii, fii celor ce se roagă ţie, după nevoile fiecăruia: celor 
neliniştiţi, liniştitor, celor asupriţi, apărător, celor în primejdii, izbăvitor, celor 
învăluiți în păcate, scutitor, rătăciţilor îndrumător, bolnavilor deplin vindecător, 
orfanilor tată, văduvelor părinte, soţilor întăritor în căsnicie, celor porniţi cu 
răutate, îmblânzitor şi ne întăreşte în faţa necazurilor, căci suntem Slabi şi 
istoviţi, sfinte şi astfel cu puterea ta, descătuşaţi de amărăciunile noastre, să 
petrecem în mulțumire, cântând lui Dumnezeu: Aliluia! 


Apoi iarăşi se zice: 


Icosul întâi 

Din pruncie ţi-ai păstrat sufletul curat, mucenice, căci maica ta cu mare grijă ţi-a 
sădit în inimă credinţa în dulcele lisus, pe care mai târziu bătrânul Ermolae, 
stropind-o cu apa cea vie, pe care şi el o avea de la împăratul nemuritor, ai părăsit 
păgânătatea şi ţi-ai deschis larg sufletul să primeşti pe Hristos; pentru care îți 
cântăm: 

Bucură-te, sfinte cu adâncă judecată; 


Bucură-te, că dreaptă ţi-a fost credinţa urmată; 
Bucură-te, al pieritonilor zei dispreţuitor; 
Bucură-te, al blândului lisus următor; 
Bucură-te, că după Domnul ai însetat; 
Bucură-te, că dreaptă răsplătire ai căpătat; 
Bucură-te, că n-ai ţinut la bogății pământeşti; 
Bucură-te, cel ce ţi-ai adunat comori cereşti; 
Bucură-te, cel ce stai între cetele sfinţilor; 
Bucură-te, ajutătorul năpăstuiţilor; 

Bucură-te, podoaba creştinilor cea nepreţuită; 
Bucură-te, mângâierea noastră mult dorită; 
Bucură-te, mare mucenice şi tămăduitorule Pantelimoane! 


Condacul întâi 

Înaintea celui cu chip şi nevinovăție îngerească, a vrednicei slugi a Domnului 
nostru, care prin nestrămutată credinţă s-a învrednicit a sta alături de scaunul 
nemuritorului împărat, Pantelimon, ridicăm rugăciunile noastre şi cerem să ne 
asculte durerile şi cu puterea ce-i este dată de la Dumnezeu ca un doctor fără de 
arginţi, să ne cerceteze degrab şi să înlăture de la noi bolile sufleteşti şi trupeşti, ca 
izbăviţi cu platoşa bunătăţii sale, în tresăltări de bucurie, să-i cântâm: Bucură-te, 
mare mucenice şi tămăduitorule Pantelimoane! 

